

Vitabu vya Injili

Nukuu

­­

Injili ya Marko

Somo la 3

**© 2020 Third Millennium Ministries**

Haki zote zimehifadhiwa. Hairuhusiwi kuzalisha sehemu yoyote ile ya chapisho hili katika mtindo wowote (isipokuwa nukuu fupi kwa kusudi la mapitio, maoni, au taaluma) au kwa njia yoyote ile kwa kujipatia faida bila idhini ya mmiliki, Third Millennium Ministries, Inc., 316 Live Oaks Blvd., Casselberry, Florida 32707.

**Toleo la Kiingereza**

Isipokuwa imeoneshwa vinginevyo, Maandiko yote yamenukuliwa kutoka the HOLY BIBLE, NEW INTERNATIONAL VERSION. Toleo la © 1973, 1978, 1984, 2011 International Bible Society. Yametumika kwa idhini ya the Zondervan Bible Publishers.

**Toleo la Kiswahili**

Isipokuwa imeoneshwa vinginevyo, Maandiko yote yamenukuliwa kutoka The HOLY BIBLE IN KISWAHILI, UNION VERSION. PUBLISHED AS BIBLIA MAANDIKO MATAKATIFU. Toleo la © 1997, Bible Society of Tanzania.

**Kuhusu Thirdmill**

Hili ni shirika lililoanzishwa mnamo mwaka wa 1997. Thirdmill ni shirika la huduma ya Kiinjili ya Kikristo ambalo limejikita katika kutoa:

**Elimu ya Biblia. Kwa Ajili ya Ulimwengu. Bila Malipo.**

Lengo letu ni kutoa elimu ya Kikristo pasipo malipo kwa maelfu ya wachungaji na viongozi wa taasisi za Kikristo ulimwenguni kote. Mafunzo haya ni mahsusi kwa wachungaji ambao hawajapata mafunzo ya kutosha ya neno la Mungu yanayoendana na utumishi wao. Tunalifikia lengo hili kwa kuzalisha na kusambaza ulimwenguni kote mtaala wa seminari kwa njia mbalimbali za kimawasiliano kwa lugha ya Kiingereza, Kiarabu, Kimandarini, Kirusi, na Kihispania. Mtaala wetu unaendelea kutafasiriwa katika lugha nyingi mbalimbali kupitia washirika wetu katika huduma hii. Mtaala wetu unajumuisha picha za video, maelekezo yaliyochapishwa/nukuu, ambayo yote yanapatikana kwenye intaneti. Mtaala huu umeandaliwa ili uweze kutumiwa katika mashule, vikundi, na watu binafsi, kwa njia zote mbili; njia ya mtandao na katika jumuia ndogondogo za kujifunza Neno la Mungu.

Kwa miaka mingi, tumeandaa masomo na maudhui ya kiwango cha juu sana na kuyatoa kwa njia rahisi na kupunguza gharama za masomo. Waandishi na wahariri wetu ni wabobezi katika Theolojia. Pamoja na ukweli huo, wao pia ni wazungumzaji wa lugha husika. Masomo yetu yameandaliwa na wanazuoni waliobobea katika Theolojia, wakufunzi wa seminari, na wachungaji wa makanisa kutoka sehemu mbalimbali ulimwenguni. Pamoja na hayo, wabunifu wetu wa picha, wachoraji wa vielelezo na wazalishaji wa Makala wanafanya kazi zao kwa viwango vya juu sana.

Ili kutimiza lengo letu la usambazaji na kuwafikia watu wengi zaidi, Thirdmill imebuni mbinu ya kushirikiana na makanisa, seminari, shule za Biblia, wamishenari, watangazaji Wakristo na wahudumu wa huduma za televisheni, na mashirika mengine. Ushirika wa jinsi hii umewezesha usambazaji wa masomo yetu kwa haraka na kuwafikia viongozi mbalimbali, wachungaji, na wanafunzi wa seminari. Pia tovuti yetu hutumika kama jukwaa la usambazaji na utoji wa Elimu ya ziada ili kukamilisha masomo yetu. Kupitia tovuti yetu Mkristo yeyote yule anaweza kuanzisha darasa la watu wenye lengo la kujifunza Neno.

Thirdmill inatambuliwa nchini Marekani na taasisi ijulikanayo kwa jina la IRS kuwa ni shirika la 501(c) (3). Hii ina maana kuwa shirika linaendeshwa kwa kutegemea michango kutoka makanisani, mashirika, biashara, na watu binafsi. Kwa maelezo zaidi kuhusu huduma yetu, na kujifunza namna ambavyo unaweza kushiriki, tafadhali tembelea tovuti yetu: www.thirdmill.org

**Yaliyomo**

UTANGULIZI 1

USULI 1

Mwandishi 1

Mtazamo wa jadi 2

Historia Binafsi 3

Hadhira Asilia 4

Ushahidi wa Kanisa la kwanza 5

Undani wa Injili 5

Tukio 6

Tarehe 6

Kusudi 7

MUUNDO NA YALIYOMO 9

Tanganzo la Masihi 9

Uwezo wa Masihi 10

Utangulizi 11

Karibu na Kaprenaumu 11

Eneo la Galilaya 13

Ng’ambo ya Galilaya 15

Uthibitsho wa Mtume Kuhusu Masihi 17

Mateso ya Masihi 18

Maandalizi 18

Mapambano 21

Uzoefu 22

Ushindi wa Masihi 24

MADA KUU 25

Mateso ya Mtumishi 25

Matarajio ya Wayahudi 26

Huduma ya Yesu 27

Mwitikio Sahihi 29

Mfalme Mshindi 31

Ufalme Uliotangazwa 32

Uwezo na Mamlaka Yaliyodhihirishwa 32

Maadui Walioshindwa 33

HITIMISHO 36

WAANDAAJI WA SOMO 37

UTANGULIZI

Katika siku za Mwanzo, maelfu ya Wakristo, waliendelea kuteseka kwaajili ya kumfuata Kristo. Katika misingi ya maisha ya kila siku, maelfu ya waumini walikabiliwa na uwezekano wa mali zao kunyang’anywa au kuchukuliwa, pamoja na hivyo, viongozi wao kupigwa na kufungwa gerezani, familia zao kuumizwa na kutekwa na wengine kuuwawa pia.

Kusema kweli, kuteswa kwa Wakristo kulikuwamo katika mawazo ya Marko alipokuwa akiandika injili ya pili katika agano Jipya, habari njema aliyoiandika Marko. Kanisa la kwanza liliteseka kwa njia nyingi kweli. Swali ni kwamba, yawezekana waumini hawa hawakujua umuhimu au maana ya mateso yao? Kwasababu hii, Marko alitafuta mfano halisi wa Yesu ambao angeliweza kufundishia wakristo walioteswa kuhusu mateso yao? Marko alijibu maswali kama hayo kwa kuwasimulia habari ya maisha ya Yesu katika njia ambazo zingeimarisha imani ya Wakristo wa kwanza na kuwatia moyo kuvumilia.

Hili ni somo letu la tatu katika mfululizo wa Vitabu vya Injili na tumelipa kichwa kama “Injili kama Ilivyoandikwa na Marko.” Katika somo hili, tutaangalia kwa makini kuhusu Marko alivyoandika maisha ya Yesu ili tuweze kuyahusisha na maisha yetu kikamilifu katika kipindi hiki cha hali ya kisasa.

Katika kujifunza injili ya Marko tutagawa katika sehemu kuu tatu. Ya kwanza, tutafikiria kwa makini chimbuko la injili ya Marko. Pili, tutachunguza muundo na yalimo katika injili ya Marko. Na tatu, tutaangalia muktadha wa injili hii. Tuanze na muktadha wa Habari hii njema aliyoiandika Marko.

USULI

Tutachunguza kiini cha habari njema ya Marko kwa kumwangalia mwandishi Marko mwenyewe, watazamaji au wahusika wa mwanzo, na matukio au mazingira alipoandika ujumbe wake. Tuanze na mwandishi wa Habari njema ya Marko.

Mwandishi

Katika sehemu hii ya awali, tutaangalia uandishi wa Habari njema ya Marko katika sehemu mbili. Ya kwanza, tutaangalia mtazamo na desturi za kiuandishi. Na pili, tutachunguza historia ya mwandishi huyu. Kwahiyo, hebu tuanze na desturi na mtazamo wa kiuandishi wake.

Mtazamo wa jadi

Katika jadi za kanisa la kwanza haijuikani kwamba habari njema ya Marko iliandikwa na Yohana Marko. Tunapoangalia katika Agano Jipya, Yohana Marko anasimuliwa kuwa binamu wa Barnaba. Alimsindikiza Paulo na Barnaba katika safari ya kwanza ya Umishionari katika kitabu cha Matendo ya Mitume. Mama yake anaelezewa kwamba alikuwa na mji wake kule Yerusalemu ambako wanafunzi wa Yesu walikutana. Petro anamtaja Yohana Marko kama mtoto wake katika moja ya barua zake. Papias kati ya mababa wa kanisa alisema kwamba Yohana Marko alimfuata Petro huko Roma na aliandika mafundisho yake kwa usahihi kabisa.

— Dr. Robert Plummer

Kati ya waandishi Wakristo wa kwanza kabisa aliyowasema Marko aliyeandika injili ya pili alikuwa Papias. Papias aliishi mwanzo wa karne ya pili, na alikuwa Askofu wa huko Asia ndogo kati ya mwaka 30 BK.

Tunaujua mtazamo wa Papias kutoka kwa mwandishi maarufu Eusebius, ambaye aliandika kati ya mwaka 325 BK. Katika kazi yake kuhusu Historia ya Ekelezia kitabu cha 3, Sura ya 39, sehemu ya 15, Eusebius alitoa nukuu hii kutoka kwa Papias:

Marko, baada ya kuwa mtafsiri wa Petro, aliandika kwa usahihi, ingawa si usahihi sana, kwa vyovyote alivyokumbuka kwa mambo alisema au yalivyofanywa na Kristo. Au wala alivyomsikia Bwana Yesu na kumfuata, lakini baadaye alisema, alimfuata Petro, aliyachukua mafundisho yake kwaajili ya mahitaji ya wasikilizaji wake.

Kufuatana na Papiasi, Habari njema ya Marko aliindika kwa kusikia, kujifunza na kuyategemea mafundisho ya Mtume Petro. Marko hakuwa shahidi wa kuona huduma ya Yesu, lakini aliandika kile Petro alichokiona na kusikia kutoka kwa Yesu.

Nafikiri kwamba desturi za kanisa la kwanza ambazo tunazo karibu zinatosha kwa wakati zilipoandikwa, injili na mzunguko wa Injili kwaajili ya watu waliopata habari nzuri. Na mazuri mengi ya tunayoyajua kwaajili ya haya ni kutoka kwa Papiasi, ambaye alikuwa Askofu wa Heigapolis huko Asia ndogo mwanzo wa karne ya pili. Papias aliandika kitabu kikubwa ambacho, kwa bahati mbaya hakikudumu, na kwa sasa tuna vipande tu kwa yale aliyoyaandika lakini baadhi ya hayo kuna maoni ya Habari njema. Hasa Papiasi anatuambia kwamba Marko aliandika Habari njema yake kwa kutegemea mahubiri ya Petro. Alikuwa mfasiri wa Petro kufuatana na maandiko ya Papiasi, ambapo tunadhani labda ina maana kwamba alitafsiri maandiko ya Petro ya Kiaramu katika Kiyunani au Kilatini. Na Papiasi anatuambia kwamba alitunga Injili kutokana na elimu ya Mahubiri ya Petro. Nafikiri pengine huo ni uhalisia wa kweli wa jadi za kwanza tulizonazo kuhusu Habari njema, na kweli sioni sababu ya kuwa na maswali.

— Dr. Richard Bauckham

Wandishi wengine wa kanisa la kwanza walithibitisha maoni ya jadi kwamba Marko aliandika habari hii. Kwa mfano, kitabu cha mwandishi mzushi aliyekataliwa na Kanisa Marcion, kilichoitwa “Anti- Marcionite Prologue, kilichoandikwa mwaka 170 baada ya kuzaliwa kwa Kristo, moja kwa moja kinadai kuwa Marko aliandika injili ya Marko. Baba wa Kanisa Airenea, aliandika waraka wake pia karibu mwaka wa 177, yeye pia alithibitisha mtazamo huu wa uandishi. Na zaidi ya hayo, muswada wa mapema kabisa wa Kiyunani pia unatufahamisha kwa kiasi kuhusu kitabu cha “Marko”.

Kusema kweli, hatuna taarifa kamili kutoka kanisa la zamani kuhusu mjadala wa kupinga Marko kuwa mwandishi wa kitabu hiki. Ingawa katika karne za hivi karibuni, baadhi ya wasomi wamejaribu kukataa huu mtazamo wa kijadi kuhusu Marko kuwa mwandishi. Pamoja na hoja zao, hawajaweza kuukanusha ushahidi wa zamani kuhusu Marko kuwa mwandishi wa kitabu cha Marko, wala hawajaweza kuonyesha katika habari njema yenyewe kitu kinachoondoa uandishi wa Marko. Kwasababu hiyo basi Wakristo wa sasa kwa ujasiri wanaweza kuthibitisha kwamba Marko aliandika habari njema hii.

Kwakuwa hadi sasa tumethibitisha mtazamo wa jadi kuhusu Marko kuwa mwandishi wa habari hii njema ya Marko, kwahiyo, hebu tuchunguze historia yake binafsi ili tuweze kuelewa kwa ubora zaidi.

Historia Binafsi

Kwa mujibu wa kitabu cha Matendo ya Mitume 12:12, Marko alikuwa mtoto wa mama mmoja jila lake Mariamu aliyeishi huko Yerusalemu. Wakristo walikutana nyumbani kwa huyo mama ili kumwombea Petro alipokuwa gerezani. Kwahiyo, mahusiano ya mama huyu na Petro pamoja na mitume wingine yalianza mapema wakati huo.

Marko alikuwa binamu wa Barnaba, kama Paulo alivyomtaja katika Wakolosai 4:10. Marko aliwasaidia sana Paulo na Barnaba kwenye safari yao ya kwanza ya kimishenari. Lakini kama tunavyojifunza katika kitabu cha Matendo ya Mitume sura 13:13, Marko aliwaacha katikati ya safari yao na akarudi Yerusalemu.

Matokeo yake ni kwamba, Paulo alikataa kumuruhusu Marko aungane naye katika safari yake ya pili ya kimishenari. Kama tunavyosoma katika Matendo ya Mitume 15:36-41, Paulo na Barinaba walitengana kwasababu ya jambo hilo. Kwahiyo, Barnaba alimchukua Marko kwenda kuhudumu naye huko Kipro, wakati huo Paulo alimchagua Sila kuwa badala ya Barnaba ili awe rafiki wa karibu pamoja na kusafiri naye kimishenari.

Kwa mujibu wa kitabu cha Wakolosai 4:10, baadaye Marko alifaulu kurudisha imani ya Paulo, na hata walikuwa pamoja naye walipotiwa gerezani kwa wakati mmoja.

Baadaye, Marko alimsaidia Petro alipokuwa akihudumu huko Rumi. Kwa kusema kweli, Marko alikuwa na uhusiano wa karibu sana na Petro, hadi Petro kwa hisia binafsi alimwita Marko “mtoto wangu” katika I Petro 5:13. Ilikuwa pengine wakati huo kwamba Petro alimfundisha Marko maelezo ya kina ya huduma ya Yesu hapa duniani ambayo yameandiwa katika habari njema ya Marko.

Marko au Yohana Marko, kama jina lake kamili lilivyo, ni mtu wa tabia ya kuvutia sana katika Biblia. Anaonekana kwa kifupi sana katika mifano michache. Mama yake aliitwa Mary. Mama yake alimiliki nyumba huko Yerusalemu, tunajua hivyo kwasababu kanisa kwa wakati mwingi walikusanyika katika nyumba hiyo. Marko alikuwa binamu yake na Barinaba, ambaye alikuwa mmoja wa kikundi cha utumishi cha Paulo mtume. Walisafiri na Paulo pamoja na Barinabasi katika safari yake ya kwanza ya kimishenari. Historia ya kanisa inatuambia kuwa Marko alikuwa mshirika wa karibu na Petro pia. Kusema kweli, jadi za kanisa zinatuambia kwamba, habari njema ya Marko ilikuwa ni ya kweli, ya aina yake, kufuatana na kumbukumbu za Petro. Kwahiyo watu wengine husema, “Vizuri, huyu Marko ni nani? Hakuwa mwanafunzi.” Hakika, ni kweli kwamba hakuwa mtume, lakini ukiangalia sifa zake, ni sifa za kushangaza kabisa. Hakika alikuwa karibu amwone Yesu akiwa kijana kwa wakati huo. Kwahiyo alikuwa shahidi wa kumwona Yesu kwa macho wakati wa kufufuka kwake. Ni nani walikuwa washauri wake? Washauri wake wakuu wawili walikuwa Paulo Mtume kwa watu wa mataifa, na Petro, ambaye ni mwakilishi wa mitume kumi na wa wili. Kwahiyo, alikuwa na sifa za kuandika habari njema ya Yesu Kristo pia? Kweli alistahili

— Dr. Mark Strauss

Sasa tumekwisha kuzungumzia kuhusu Marko kwamba likuwa mwandishi wa habari njema, sasa ni lazima tuchunguze utambulisho wa wahusika wa kwanza wa Marko.

Hadhira Asilia

Mashahidi wa kanisa la kwanza na maelezo kadhaa ya habari njema aliyoiandika Marko inaonesha kwenye makanisa ya Italia, hasa katika mji wa Rumi, kama wasikilizaji wake wa kwanza.

Tutachunguza fikra ambazo Marko aliandika kwa makanisa ya Italia na Rumi kwa kuangalia kwa kifupi mashahidi wa kanisa la kwanza na kwa maelezo ya habari njema aliyoindika Marko. Tuangalie kwanza mashahidi wa kanisa la kwanza.

Ushahidi wa Kanisa la kwanza

Wale mashahidi watatu tuliowataja mwanzo, Papiasi (aliyeandika mwaka 130 BK), na *Anti-Marcionite Prologue* (iliyoandikwa mwaka 170 BK), na Irenaeus (aliyeandika mwaka 177 BK) — wote waliandika kwamba Marko aliandika habari njema hiyo huko Italia, na hasa katika mji wa Rumi. Zaidi ya hayo, hakuna kati yao aliyesema kwamba Marko alituma ujumbe wake kwa kanisa lingine nje ya mji wa Rumi. Hiyo inaonesha kwamba Marko aliandika kwa makanisa ya mitaa alikoishi. Na hitimisho hili linaimarishwa na 1 Petro 5:13 ambayo inamwonyesha Marko akiwa Rumi wakati wa siku zile alipohudumu pamoja na Petro.

Bila shaka, kama ilivyo katika vitabu vyote vya Injli, historia inahakikisha kwamba Mungu alikusudia Habari njema iliyoandikwa na Marko itumike kwa kanisa lote katika vizazi vyote. Kwahiyo, tuko tayari kabisa kutafasiri Habari njema illiyoandikwa na Marko kwa njia aliyokusudia hasa tutakapoelewa kwamba aliandika kwa kusudi la kina kwa kilichokua kikitokea kwa Waitalia, hasa kwa Wakristo wa Rumi kwa siku hizo.

Kwa kuongezea, kuhusu kanisa la kwanza, maelezo mengi ya habari njema aliyoiandika Marko inashauri pia kwamba aliandika kwa makanisa ya Italia, na hasa kwa kanisa la Rumi. Tutataja maelezo manne ya habari njema aliyoiandika Marko ambayo inaunga mkono madai kwamba aliyaandikia makanisa ya Italia na Rumi.

Undani wa Injili

Kwanza, katika matukio kadhaa, Marko alieleza mila za Wapalestina kwa wahusika wake. Kwa mfano, Marko aliwaeleza Mafarisayo tabia ya kuosha mikono yao katika Marko 7:3-4. Maelezo kama haya yanaonyesha kwamba wapokeaji wa kwanza wa ujumbe wa Marko wengi wao walikuwa watu wa mataifa walioishi nje ya Palestina.

Maelezo ya pili yanalingana na wahusika wa Italia na Rumi kwamba Marko alieleza maneno ya Kiaramu. Kwa mfano. Sikiliza katika maelezo yake kwa majina waliyopewa Yakobo na Yohana katika Marko 3:17:

Na Yakobo mwana wa Zebedayo, na Yohana nduguye Yakobo, akawapa jina la Boanerge, maana yake, wana wa ngurumo (Marko 3:17).

Marko alitoa maelezo yanayofanana katika sura ya 5: 41, 7:34, na 15:22, 34. Wapalestina walioongea Kiaramu wasingehitaji maelezo haya, na hata Wayahudi wengi nje ya Palestina wangekuwa wazoefu na Kiaram na Kihebrania kutoka kwa Masinagogi yao. Kwahiyo, maelezo haya yanaonyesha kwamba Marko aliwaandikia watu wa mataifa nje ya Palestina.

Maelezo ya tatu ambayo yanayo-onesha kwa uwazi zaidi kuhusu wapokeaji kuwa watu wa Italia huko Rumi ni kwamba Marko alitumia maneno mengi zaidi ya Kilatini kuliko mwandishi mwingine wa Habari njema, ikionesha kwamba sehemu kubwa ya wasikilizaji wake walielewa Kilatini.

Wakati wa karne ya kwanza, lugha ya Kilatini haikuwa inazungumzwa sana katika ulimwengu wa Mediterranian. Ilikuwa kimsingi ikizungumzwa na watu wa Italia peke yake, nchi ya utawala wa Kirumi. Kwahiyo, ni wazi kwamba Marko alitumia takribani mara kumi na tano, kwa mfano, katika Marko 12:42, alitumia neno la Kilatini *lepta* likimaanisha kipande kidogo cha sarafu. Ingawa aliliandika kwa herufi za Kiyunani, neno lenyewe lilikuwa la Kilatini na pengine halikueleweka kwa wale ambao hawakuzungumza lugha hiyo.

Maelezo ya nne yanaonesha upendeleo kwamba Marko aliyaandikia makanisa ya Italia na hasa Roma na kwamba Marko alimtaja mtu mmoja aliyeitwa Rufo.

Katika Marko 15:21, tunaambiwa kwamba mtu aliyeubeba msalaba wa Yesu kwenda Gologota alikuwa baba Rufo na Aleksanda watu wawili ambao hawachangii chochote katika Habari njema iliyoandikwa na Marko. Lakini kwanini Marko aliwataja? Moja wapo ya maelezo mazuri kabisa ambayo yalijulikana, au pengine kwa sehemu ya watazamaji wa Marko. Na kwa kweli mtu huyo Rufo anatajwa kama mwanachama wa kanisa la Kirumi katika Warumi 16:13. Tukidhani ni Rufo aliyetajwa na Marko, dokezo likingine ni kwamba Marko aliwaandikia kanisa la Rumi.

Hakuna kati ya maelezo haya peke yake yanayoweza kuwa kiashiria kinachohakikisha kwamba ujumbe wa Marko uliwalenga watu wa Rumi tu. Lakini mkusanyiko wa maelezo ya kanisa la kwanza unathibitisha ushahidi wa nguvu kuhusu uandishi wa Marko. Tutakavyoona baadaye katika somo hili, tukiisoma habari njema ya Marko pamoja na wapokeaji wa ujumbe wake huko Rumi tunaweza kupata msisitizo maalumu wa ujumbe wa Marko, na kuuhusisha katika maisha yetu katika kanisa letu la hivi leo.

Pamoja na mwandishi na wahusika wa kwanza wa injili ya Marko katika fikra, tuko tayari kupima sehemu ya tatu ya chimbuko la injili aliyoiandika Marko: Matukio au mazingira ya utungaji wake.

Tukio

Tutachunguza mambo mawili kwa injili iliyoandikwa na Marko. Kwanza kabisa, tutafikiria tarehe wakati Marko alipoiandika injili hii. Na pili, tutachunguza madhumuni au kusudi la Marko kuandika. Tuanze kwa kuangalia tarehe ya injili kama ilivyoindikwa na Marko.

Tarehe

Tarehe ya kuandikwa kwa injili ya Marko haiwezi kuamuliwa kwa uhakika. Lakini katika yote, ushahidi unaelekea kuonyesha tarehe za katikati ya miaka ya 60 ya karne ya kwanza.

Mashahidi wa kale kama vile Irenaeus na ule wa Anti-Marcionite Prologue kwa Marko unadai kwamba Marko aliandika injili yake baada ya kifo cha Petro. Petro kwa asilimia kubwa inaelekea aliuwawa huko Roma wakati wa mateso yaliyolipata kanisa wakati wa utawala wa Kaisari Nero, kufuatia kuchomwa moto kwa Rumi katika mwaka wa 64 baada ya Kristo. Papiasi anaashiria kwamba Marko alianza kazi yake wakati Petro alipokuwa hai, lakini hana uhakika na uwezekano wa kwamba Petro alikufa kabla ya kazi ya Marko kumalizika. Hivyo, inaelekea kukubaliana kwamba tarehe ya kumalizika kwa kazi ya Marko ilikuwa takribani karibia na kifo cha Petro mwaka 64 BK.

Mwaka ambao Marko aliandika ni vigumu kuamua. Kama tulivyoona katika somo letu la mwanzo, wanazuoni wengi wanaamini kwamba Injili ya Marko ilikuwa ya kwanza kuandikwa, Mathayo na Luka wote wawili walitumia injili ya Marko kama kumbukumbu wakati walipoandika injili zao. Kwa kuwa hakuna kitabu cha injili kinachotaja kuharibiwa kwa Yerusalemu na hekalu, tukio lililotokea mwaka wa 70 baada ya kuzaliwa Kristo, wanazuoni wengi wanamalizia kwa kusema kwamba Mathayo, Marko na Luka wote waliandika injili zao kabla ya wakati huo. Na kama Mathayo na Luka walipata na kutumia Habari njema ya Marko kabla ya kumalizia kazi zao, kwahiyo ni salama kusema kwamba habari njema ya Marko ilimalizika mapema zaidi kabla ya mwaka 70 BK, kwa uhakika katika mwaka 69 BK, na pengine ni mapema katika mwaka 67 BK, ambapo ingelitoa muda zaidi kwa Mathayo na Luka kwa wao kuwa maarufu na habari njema ya Marko kabla ya kuandika injili zao.

Tukiwa na tarehe ya Habari njema aliyoiandika Marko katika mawazo yetu, sasa tufikirie madhumuni ya kuandika habari hizi.

Kusudi

Marko na vitabu vyote vya injili walichangia kusudi moja katika maana moja, kwa kusudi la kutunza kumbukumbu za kweli na za kihistoria za maisha ya Yesu na mafundisho yake. Kutoka mwaka wa 50 baada ya kuzaliwa kwake Kristo na kuendelea zaidi na zaidi ya mitume na walioona na mashahidi wa maisha ya Yesu na kifo chake, na kufufuka kwake waliendelea kufa. Hivyo, kulikuwa na ongezeko la hitaji la kutunza ushuhuda wao na ushahidi wao. Kama Eusebius na waandishi wengine wa kanisa la kwanza waliotajwa, moja ya kusudi la Marko lilikuwa ni kutunza kumbukumbu za Petro na kumbukumbuku za huduma ya Yesu.

Lakini kuhifadhi kumbukumbu halikuwa kusudi la Marko peke yake, kama ilivyo katika waandishi wengine wa habari njema, Marko hakutaka wasomaji kujifunza kuhusu Yesu tu, bali pia alitaka wapate mafundisho kutoka maisha ya Yesu mwenyewe ili waweze kuyahusisha katika maisha yao binafsi. Lakini maisha yao yalikuwaje?

Mwaka wa 60 baada ya kuzaliwa Kristo ndani ya mji wa Rumi kulikuwa na wakati mgumu sana kwa Wakristo. Ni lazima ikumbukwe kwamba wakati huo, katika sheria za Kirumi, mtu kuwa Myahudi ilikuwa ni moja ya sehemu ya kuwa na haki sawa na mrumi kwa kuwa dini ya kiyahudi ilionyeshwa katika *religio licita*, kama dini iliyokubaliwa. Hivyo hapakuwepo mateso yaliyowajia Wakristo wa Kiyahudi kwasababu Warumi walifikiri, walikuwa ni “sehemu ya dini ya Kiyahudi”. Lakini baadaye kilitokea kitu gani? Mamlaka ya Kirumi ilianza kuhisi kuwa dini mpya ya Kristo iliwajumuisha watu wa mataifa, ambao siyo Wayahudi, na ilikuwa tofauti na dini ya Kiyahudi iliyojulikana hapo mwanzo?” Kwasababu hii, ghafla usalama ulitoweka. Dini hii haikuruhusiwa tena na mamlaka ya Kirumi . Kwasababu hii, mateso yalianza kutokea kwa wakristo wote, Katika mwaka wa 60 baada ya kuzaliwa kwa Kristo. 59, Nero alianza kukasirika. Lakini pia, miaka mitano ya kwanza ya utawala wake ilikuwa ni miaka mizuri kiasi, lakini kutoka wakati ule na kuendelea alipokufa katika mwaka wa 68, hali ilianza kutokutabirika zaidi. Kipindi Paulo mtume anawasili Rumi takribani mwaka wa 60 baada ya Kristo, Paulo alikuwa tayari kufa kwaajili ya Kristo na alikuwa tayari kuonyesha kuwa dini hii mpya ni kwaajili ya kila mtu, akiwemo Kaizari Nero. Kwasababu hii inawezekana kwamba Nero aliikabiri dini hii ili kuitokomeza kwa kutumia mamlaka yake. Kwa kipindi hiki, kwa makusudi Nero aliuchoma moto mji wa Rumi takribani mwaka wa 64, na kuwasingizia wakristo kuwa wamefanya kitendo hicho.

— Dr. Peter Walker

Wakati huu inaonekana pengine kuwa Marko aliona vema kuandika injili hii kwaajili ya kanisa la huko Rumi lililokuwa likipata mateso mengi chini ya utawala wa Kaisari wa Kirumi Nero. Nero alitawala toka mwaka wa 54 hadi mwaka wa 68 B. K. Nero alikuwa mwenye sifa mbaya sana ya ukatili na kwa kuwaonea na kuwalaumu Wakristo kwamba waliwasha moto huko Rumi, na kwa kuwapa adhabu kwa njia za kutisha.

Chini ya utawala wa Nero, Rumi ililitesa kanisa kwa ukali sana. Mwanzoni, Rumi ilianza ikiwa jamhuri. Baada ya mauaji ya Julius Kaesari, Agustasi aliliongoza jeshi lake na kuuchukua mji wa Rumi na kulivunja baraza la seneti. Hivyo, Jamhuri ya Rumi ikawa Ufalme wa Rumi, na Augustus akawa Kaizari wake wa kwanza. Hivyo ikaweka alama ya kwanza kwa historia ya ukatili wa Kirumi. Ukweli ni kwamba, Nero hakuwa mbaya zaidi katika kuwatesa Wakristo Lakini makaizari wengine ndio waliowashambulia wakristo kwa ukali zaidi. Kwasababu hii, wakristo wengi waliumia sana, kwasababu ya kuuawa kwa kupigiliwa misumari misalabani au kuchomwa moto mpaka kufa, kwa mujibu wa kumbukumbu za kihistoria. Kulikuwa na wafia dini wengi katika Kanisa la kwanza ambao vifo vyao ni Ushahidi wa huruma na haki ya Mungu.

— Dr. Stephen Chan

Maisha yalikuwa magumu sana katika nyanja nyingi kwa wakristo waliokuwa Rumi na wale waliokuwa karibu na Rumi kwa wakati huo. Kama tutakavyoona baadaye, Marko aliandaa habari njema ili iweze kuwahudumia wakristo wote katika mazingira hayo. Pamoja na njia nyingi zilizopo za kuyaelezea madhumuni ya Marko kuhusu uaandishi wake, katika somo hili tutalenga Marko aliandika kwa kulenga kuwaimarisha Wakristo wa Rumi walioteswa kipindi hicho.

Injili ya Marko ilionyesha wazi kwamba pamoja na majaribu yote wakristo wa kipindi hicho walipaswa kuyakabili mateso yote kwa ajili ya Kristo, kwasababu Yesu ameyapitia. Tena Kristo alihukumiwa bila makosa kwenye mahakama ya Kirumi. Tena Kristo alipigwa na kuteswa sana na askari wa Kirumi. Kristo aliteswa juu ya msalaba wa Kirumi. Lakini kupitia mateso yake, Yesu alikuwa mshindi. Na Marko alitaka kuwahakikishia wasomaji wake kwamba wakimfuata Yesu kwa bidii na kwa imani, watakuwa washindi kama yeye. Ni kweli kwamba wataweza kupata mateso, lakini mateso yao yatakuwa ni njia yao ya kufika katika utukufu, kama ilivyokuwa kwa Yesu mwenyewe pia.

Sasa tumekwisha kuangalia mazingira ya habari njema ya Marko, kwahiyo, hebu sasa tuangalie muundo na yaliyomo katika Injili hii.

MUUNDO NA YALIYOMO

Kwa sehemu kubwa, injili ya Marko imegawanyika katika sehemu tano kuu. Sehemu ya kwanza, Marko anatoa utangulizi wa injili yake na tangazo fupi la Yesu kama Masihi 1:1-13 ajaye. Pili, maelezo zaidi kuhusu uwezo wa Masihi aliyekuja 1:14–8:26. Tatu, uthibitisho wa mitume kuhusu Masihi 8:27-30. Nne, kazi na kuteswa kwa Masihi 8:31–15:47. Na ya tano, ushindi wa Masihi sura ya 16:1-8. Kwahiyo, baadaye tutaangalia kwa kina kuhusu kila sehemu iliyotajwa kwa undani zaidi..

Tanganzo la Masihi

Sikiliza jinsi habari njema inavyoanza katika Marko 1:1:

Mwanzo wa Injili ya Yesu Kristo, Mwana wa Mungu (Marko 1:1).

Marko alipomtambulisha Yesu kama “Kristo,” alitumia tafasiri ya Kiyunani ya neno la Kiebrania lenye maana ya neno Masihi. Vivyo hivyo, neno hili Mwana wa Mungu lililokuwa dokezo kwamba Yesu alikuwa Masihi wa Mungu.

Katika Agano la Kale na katika teolojia ya Kiyahudi kwa wakati huo, Masihi alikuwa ni uzao wa Mfalme Daudi ambaye angerejesha kiti cha ufalme kwa Israeli na kuliweka taifa ndani ya ufalme wa Mungu hapa duniani.

Hili tamko la ufunguzi linafuatiwa na maelezo mafupi ya ubatizo wa Yesu na Yohana Mbatizaji katika Marko 1:2-11. Mwisho wa ubatizo wa Yesu, Roho Mtakatifu alimshukia Yesu, na sauti ya Mungu Baba ilisikika kutoka mbinguni ikitangaza kwamba Yesu alikuwa mwana wake mpendwa. Kwa njia hii, wote wawili Roho na Baba walithibitisha kwamba Yesu alikuwa kweli Masihi aliyengojewa kwa muda mrefu.

Ni jambo la kuvutia sana kufikiria jinsi Wayahudi wa siku zile za Yesu walivyofikiria kuhusu kuja kwa Masihi. Kwa kweli kulikuwa na imani tofauti tofauti. Tuna nyaraka kiasi katika vitabu vilivyogunduliwa kutoka bahari ya chumvi huko Palestina ambazo zinaonyesha kwamba wengine waliamini kwamba kuna Masihi wawili watakaokuja, Masihi wa Kikuhani na Masihi wa Kifalme. Lakini matumaini ya utawala ni kwamba Masihi angelikuwa Mwana wa Daudi na kwamba angeleta amani ya kisiasa, na kwamba angeliwafukuza Warumi. Ninafikiria uanzishwaji wa dini uliamini kwamba ufalme ungelikuja kama Israeli wangelitii sheria. Walimtazama Yesu kama tishio, kwasababu Yesu hakuonekana kuendeleza utii wa sheria za Musa, bali alionekana kuwa mvunjaji wa sheria hizo kwa mtazamo wao. Kwahiyo hakuwa na uwezo wa kisiasa waliotegemea, na katika mtazamo wa sheria, hakufanya yale waliyoyategemea pia, kwahiyo aliwatia mashaka. Kwa kweli, ninafikiri mwisho wa siku, walimwangalia Yesu katika nuru ya Kumbukumbu la Torati 13, mtu aliyefanya ishara na maajabu na miujiza lakini kweli yeye alkuwa ni nabii wa uongo aliyepaswa kuuwawa tu.

— Dr. Thomas Schreiner

Lakini Yesu hakuwa aina ya Masihi waliyemtegemea. Kwa ujumla wake, Wayahudi wa karne ya kwanza walidhani Masihi angeliiteka serikali ya Rumi na kuishi ndani ya Israeli na kuiongoza serikali hiyo. Lakini Marko 1:12-13, inaonyesha kwamba mara tu baada ya ubatizo wake Yesu, aliongozwa na Roho Mtakatifu hadi jangwani ili ajaribiwe na Shetani na hatimaye akashinda majaribu. Lakini kufuatana na mpango wa Mungu, njia yake ya ushindi ilipaswa kufuata barabara ndefu na yenye matatizo mengi.

Baada ya tangazo la Yesu kama Masihi, Marko anaeleza uwezo au nguvu za Masihi katika Marko 1:14–8:26.

Uwezo wa Masihi

Katika kifungu hiki cha *simulizi* Yesu alianza kuonyesha uwezo na mamlaka yake kama Masihi. Makundi mengi walikusanyika na kuona faida kutokana na huduma yake, lakini hawakuweza kutambua kwamba uwezo wa Yesu ulithibitisha kwamba yeye ni Kristo. Na kwa kweli, hakuna mahali popote katika kifungu hiki mtu yeyote aliyerejea kwamba yeye alikuwa Kristo. Na hata Yesu mwenyewe alikaa kimya kuhusu utambulisho wake, na aliwaonya wengine kukaa kimya pia.

Bila shaka, wasomaji wa kwanza na wahusika wa mwanzo wa Kirumi wa Marko walikuwa Wakristo, na walikuwa wamejua kwamba Yesu ni Masihi. Lakini mbinu ya Marko katika sehemu hii ya simulizi iliwaruhusu wausikie mvuto wa umati karibu na Yesu, na ni nani aliyeshangaa kwamba huyu mtu ni nani mwenye uwezo, na amekuja kufanya nini.

Kwa bahati mbaya, wasomi wengi wa kumchunguza Yesu mara kwa mara waliuchukulia ukimya wake kama ishara kwamba Yesu hakuwa masihi kwasababu hakujua majukumu yake kama masihi. Lakini kama ambavyo tumeona katika Marko 1:11, Mungu mwenyewe alitangaza jukumu la Yesu kama Masihi wakati wa ubatizo wake. Katika mwanga huu, ni vizuri kuelewa ukimya wa Yesu kama ni mbinu ya kazi yake. Yesu alikuwa na lengo mahususi la kutimiza, na alijua kwamba kadri watu wengi wanavyokuja kwake, lengo lake lingezuiliwa zaidi.

Simulizi la Marko kuhusu uwezo wa Masihi waweza kugawanywa katika sehemu nne. Sehemu ya kwanza, Marko alitoa utangulizi ambao uliandaa hali ya simulizi hiyo nzima. Pili, alitazama huduma ya Yesu iliyokuwa karibu na mji wa Kaprenaum. Tatu, alieleza kwamba huduma ya Yesu itaenea kote katika Mkoa wa Galilaya. Na ya nne, alitaarifu kwamba Yesu atakwenda zaidi ya Galilaya, na hata zaidi ya sehemu za watu wa Mataifa. Na sasa tutaangalia kila sehemu hizi nne, kwa kuanza na utangulizi katika Marko 1:14-15.

Utangulizi

Sikiliza jinsi Marko alivyofupisha mahubiri ya Yesu katika Marko1:15:

“Akisema, Wakati umetimia, na ufalme wa Mungu umekearibia; tubuni, na kuiamini Injili!” (Mark 1:15).

Marko aliashiria kwamba kusudi kubwa la Yesu huko Galilaya lilikuwa ni kuihubiri Habari njema kwamba ufalme wa Mungu umekaribia, na baraka zake zilitolewa kwa yeyote atakayetubu na kuamini.

Wakati wote katika taarifa zake za uwezo wa Masihi, Marko alilenga huduma ya Yesu ndani na nje ya Mkoa wa Galilaya, kauanzia karibu na mji wa Kaperenaumu na kuenea tokea hapo. Kwa kulinganisha taarifa za Marko na habari njema zingine, inaonekana kwamba Marko aliacha nyakati ambazo Yesu alitoa huduma sehemu zingine. Kuacha kwake huku kualiashiria kwamba lengo la Marko lilikuwa ni kuarifu shughuli za Yesu na mbinu zake katika Mkoa wa Galilaya, kuliko kutoa taarifa ya kina kwa safari zake zote.

 Baada ya utangulizi, Marko anaelezea huduma ya Yesu karibu na mji wa Kaprenaumu ndani ya Mkoa wa Galilaya Marko 1:16–3:6.

Karibu na Kaprenaumu

Yesu aliwaita wanafunzi wake wa kwanza Marko 1:16-20. Katika kifungu hiki, njia moja ambayo Yesu aliitumia kuita watu kwake ni kwa njia ya utii. Yesu aliwaambia wamfuate, kwahiyo waliayaacha yale waliyokuwa wakiyafanya na kumfuata yeye, na kwahiyo, wakawa wafuasi wake.

Kilichofuata, Yesu alitangaza habari njema kwa kuwafundisha na kufanya miujiza huko Kaprenaumu Marko 1:21-34.

Wakati huo umarufu wa Yesu ulianza kuenea sehemu zote za Galilaya, kama itakavyo endelea kuwa hivyo wakati wote wa huduma yake. Kwasababu ya kukuwa kwa umaarufu wake, makundi yalianza kukusanyika kumzunguka Yesu, mara kwa mara kuzuia uwezo wake wa kutangaza na kuonyesha habari njema. Kwahiyo alianza kuwafundisha wengine wasimwinue sana kama Masihi.

Yesu baadaye aliondoka Kaprenaumu na kuanza kufundisha na kuonyesha miujiza katika vijiji jirani, kama tunavyoweza kuona katika 1:35-45. Yesu aliendelea kwenda katika vijiji jirani ili kueneza habari yake njema na kutoa mafundisho sahihi yaliyoambatana na miujiza mingi. Yesu alifanya hivyo ili kuepuka vikundi vya kiuadui huko Kaprenaumu ambavyo vilikuwa vikimzuia kutoa huduma kwa uhuru zaidi. Kama alivyofanya pale mwanzo, aliwazuia wafuasi wake na watu wote wasitangaze kuwa yeye ndiye masihi.

Kilichofuatia, Marko anatoa taarifa kwamba Yesu alirudi Kaprenaumu, ambako alipambana na viongozi wa Kiyahudi, kama tunavyosoma katika Marko 2:1–3:6.

Sehemu hii ya habari njema ya Marko inashughulika na mambo kama mamlaka ya Yesu ya kusamehe dhambi, uhalali wake wa kuhudumia wenye dhambi, na mafundisho yake kuhusu Sabato. Lakini ilianzisha matatizo mengine kw ajili ya umaarufu wake ulivyozidi kuenea. Wapinzani wa Yesu walizidi kuongezeka, na kumpinga kwa nguvu zaidi. Ukweli ni kwamba, kifungu hiki kinaishia kuonyesha kifo cha Yesu. Katika Marko 3:6, Marko alieleza kwamba wapinzani wa Yesu walikasirika sana na kwamba walianza kupanga njama za kumuua.

Yesu alikataliwa kwa sababu ya mafundisho yake pamoja na kufanya miujiza. Tunapolisoma Agano jipya, tunafikiri kwanini watu wasimkubali Yesu? Kwanini hawawezi kuuona uwezo wake? Kwa nini hawawezi kuyasikia mafundisho yake? Lakini mafundisho ya Kristo yana mambo fulani yaliyowafanya wayakatae. Moja ni kwamba hawakuyataka mafundisho ya maudhui yake. Walikuwa wakitegemea ufalme wa hapa duniani. Alikuwa akizungumzia ufalme ambao ungekuja katika mioyo ya watu na kuyabaidirisha maisha yao, utawala wa Mungu ndani ya mioyo ya watu. Ilikuwa pia kwasababu mafundisho yake yaligusa mioyoni. Na bila shaka, miujiza yake ilichukiwa sana kwasababu maadui wa Kristo hawakukubaliana na mafundisho na miujiza yake ilithihirisha yale aliyokuwa akiyasema. Na kwa hiyo moyo ulioanguka kiasili haukubaliani au haupo tayari kukubali mafundisho ya Mungu, na huduma ya Kristo ni mfano wa kutazamwa, kwa sababu hii Mungu yupo katikati ya watu, na bado watu wanamkataa.

— Dr. Jeff Lowman

Mara kwa mara watu wanapoenda kwa Mungu huwa na mawazo yao binafsi. Wanaenda kwake wakiwa na matarajio yao ya kutaka kuona jinsi alivyo, na jinsi afanyavyo kazi zake. Mawazo yao, na matarajio ya watu, mara kwa mara huwa kinyume na mawazo ya Mungu kuvumilia. Kwahiyo, watu walimchukia Yesu alipokuja akihubiri ufalme ambao hauendani na mawazo yao. Wakati mwingine Yesu alichukiwa kwa sababu alikuja na mpango tofauti ambao viongozi wa dini waliupanga. Alikuja akihubiri ufalme ambao ungeliuondoa uwezo na umaarufu na mamlaka, na ufahari wao waliojijengea. Kwa kweli, wakati wote tunapokuja kwa Mungu na ajenda zetu, tunajiweka kuwa katika nafasi ya Mungu, badala ya kuja kwake na mioyo ya unyenyekevu, mioyo ya kufundishika, na kumwamini yeye kwa chochote alichokipanga kwaajili yetu.

— Dr. K. Erik Thoennes

Mpaka sasa tumekwisha kuona kazi ya Yesu aliyoifanya karibu na Kaprenaumu, hebu sasa tuone jinsi alivyopanua huduma yake maeneo yote ya Galilaya Marko 3:7–6:13.

Eneo la Galilaya

Katika hatua hii, Yesu alihubiri na kuonyesha ukaribu wa ufalme wa Mungu. Katika mahubiri yake alienda zaidi ya Kaprenaumu mpaka sehemu zote za Mkoa wa Galilaya. Alivyokuwa akihubiri kutubu na imani katika sehemu hizi, aliendelea kuvutia makundi ya watu, na kuvutia upinzani mkubwa sana.

Sehemu hii inaanza na Yesu kuondoka kujiondoa katika maakundi ya watu Marko 3:7-12. Paragrafu hii inaweka na kuashiria sehemu yote kwa kusisitiza kwamba umaarufu wa Yesu ulikuwa ukienea kila mahali, licha ya jitihada zake kujaribu kuupunguza. Makundi yaliyokusanyika kumzunguka yalifanya iwe vigumu sana kwake kuhudumu vizuri. Ugumu huu ulionekena kuwa sababu ya kupanua huduma yake kwenda sehemu zingine za Galilaya

Sehemu inayofuata ya simulizi hii inatueleza kuteuliwa kwa wafuasi kumi na wawili wa Yesu kuwa wanafunzi wake kama tunavyosoma katika Marko 3:13-19. Yesu aliwachagua hawa wafuasi wake kumi na wawili ili wamsaidie kuhubiri habari njema na kufanya miujiza. Lakini Marko aliwakumbusha wasomaji wake kwamba mmoja wao atamsaliti Yesu. Upinzani wa Yesu hautatoka tu kwa maadui zake, lakini hata kwa wafuasi wake wa karibu.

Baada ya hapo, Marko alieleza upinzani aliouona kutoka kwa walimu wa sheria na kutoka kwa familia yake, kama tunavyoona katika Marko 3:20-35. Simulizi hii inaonyesha kwamba Yesu alitangaza habari njema ya ufalme na uwezo wa miujiza, na alivutia upinzani kutoka pande zote. Badala ya kumpokea yeye kama Masihi, waalimu wa sheria waliamini kuwa alikuwa amepagawa na shetani, na familia yake waliamini amepoteza akili yake.

Baada ya jambo hili, Yesu alitangaza habari njema kupitia mifano kuhusu ufalme wa Mungu katika Marko 4:1-34. Kwa kawaida Yesu alifundisha kwa mifano alipokuwa amezungukwa na wasiomwamini. Alifanya hivyo ili kuudhihirisha ufalme wa Mungu kwa wale walioamini, na kuuficha kwa wale wasioami. Kama alivyowaambia wanafunzi wake Marko 4:11-12:

“Akaawaambia, Ninyi mmejalikwa kuijua siri ya ufalme wa Mungu, bali kwa wale walio nje yote hufanywa kwa mifano, ili wakitazama watazame, wasione; Na wakisikia wasikie, wasielewe; Wasije wakaongoka, na kusamehewa” (Marko 4:11-12).

Cha kusikitisha ni kwamba, wakati mwingine mifano ya Yesu iliwachanganya wanafunzi wake pia. Lakini ilipotokea hivyo, kwa faragha Yesu aliwaelezea maana yake ili waelewe zaidi.

Maana kubwa ya mifano ilikuwa kwamba Mungu angeleta ukamilifu wa ufalme wake kwa wakati, tena kwa kupitia mpango wake wa kuwafundisha watu wote kwa njia ya neno lake. kias. Kuja kwa Yesu ilikuwa alama ya kuanza kwa ufalme wa Mungu hapa duniani. Ufalme wa Mungu ungelikuja kwa hatua kupitia njia ambayo ilihitaji wafuasi wake wakubaliane nayo hata kupitia mateso na upinzani mkali, kama yeye alivyopitia.

Maelezo ya Marko kuhusu mifano ya Yesu inafuatiwa na maonyesho ya nguvu zake katika Marko 4:35–5:43. Katika sura hii, Marko aneleza kwamba Yesu kwa uwezo wake aliidhibiti hali ya hewa, alifukuza mapepo, aliponya wagonjwa, na aliwafufua wafu. Katikati ya bahari wanafunzi wake Yesu waliogopa sana kwasababu ya hatari ya kuzama. Lakini kwa uweza wake Yesu, aliwaokoa. Wanfunzi walishikwa na hofu kwasababu ya uoga wao uliozidi kuongezeka.Kwa kuituliza dhoruba, wanafunzi wake hawakuelewa kuwa Yesu ni mtu wa aina gani, maana hata bahari na upepo vyamtii.

Wanafunzi, wa Yesu, wanaonyesha uoga wao katikati ya bahari, wakati mwingine wanamwona Yesu akifanya mambo ya kishindo, na anapofanya mifano ya kushangaza. Wanaonyesha uoga wakati Mungu anapokuwa kazini. Kwa mfano katika Marko 4, wanafunzi wako katikati ya dhoruba kali ziwani. Mawimbi yanafika mpaka ndani ya mtumbwi na inaelekea mtumbi utazama, na Yesu huku amelala kwenye mto. Kwahiyo wanamwamsha Yesu, wakitumaini kwamba atawasaidia kuwatoa nje ya mtumbwi, na wakasema, “Bwana, wewe hujali kwamba tunazama?” Na Yesu anaamka na kuuambia upepo na mawimbi yanyamaze. Na kwahiyo wanaokolewa, na walikuwa wameuogopa sana upepo, lakini Marko anatuambia kwamba walijawa na hofu kubwa sana. Kwanini waliogopa? Dhoruba haipo tena; na maji yametulia. Wameogopa kwasababu wanajua kwamba mtu pekee ambaye anaweza kutuliza upepo na mawimbi ni yeye huyo aliyeumba upepo na mawimbi, yaani Mungu mwenyewe. Na wakatambua kwamba katika mtumbwi walikuwa na Mungu mwenyewe ambaye ametuliza upepo na mawimbi. Hiyo ilisababisha hofu ndani yao kwasababu sijui kama wanajua kwa uhakika kwamba ni Mungu wa namna gani huyu. Ni kama wametupiwa kitanzi, hawajui hasa tabia ya Yesu.

— Dr. Frank Thielman

Kwakufuatia haya maonyesho ya uwezo na nguvu za Yesu, Marko anaandika kuhusu upinzani aliopambana nao Yesu nyumbani kwao Nazareti Marko 6:1-6. Simulizi hii inasisitiza kwamba watu wengi walimpinga Yesu kwa nguvu katika hatua hii dhidi ya huduma yake. Hata kama habari njema ilienea kwa nguvu, na makundi yaliyomfuata yaliongezeka, watu wa mji wa kwao walimkataa pamoja na habari yake njema.

Mwisho wake, habari ya huduma ya Yesu katika Mkoa wa Galilaya inaishia na kuwatuma wanafunzi wake kumi na wawili Marko 6:7-13. Yesu aliwatuma wafuasi kumi na wawili ili kuihubiri habari njema ya ufalme na kufanya miujiza katika nchi yote ya Palestina. Lakini pia Yesu aliweka wazi kwamba wakati wanafunzi wake wakiieneza habari njema ya kutubu na kuamani, watu wataitikia kwa njia ile ile waliofanya kwake, kwahiyo watu wengine wangeliamini, lakini wengine wangelikataa, Kwa mfululizo mrefu Yesu alifundisha watu kwamba ufalme wa Mungu utaendelea kukuwa hata kama kuna upinzani.

Baada ya kutoa taarifa ya habari njema ya huduma ya Yesu karibu na Kaprenaumu na vitongoji vya Mkoa wa Galilaya, Marko aligeuza kipaumbele chake kwa kuonyesha nguvu za Masihi katika huduma yake huko ng’ambo ya Galilaya Marko 6:14–8:26.

Ng’ambo ya Galilaya

Katika kutoa taarifa ya kazi ya Yesu huko ng’ambo ya Mkoa wa Galilaya, Marko anaendelea kusisitiza maelezo ambayo tumekwisha yaona. Alitoa habari juu ya ueneaji wa kuutangaza ufalme, na mwitikio wa shauku ya makundi, na kuongezeka kwa wapinzani wa Yesu.

Hapa Marko ameanza kuwaelezea wanafunzi kwa njia mpya. Alisisitiza njia ambazo Yesu aliwafundishia wanafunzi wake mambo magumu yatakayowapata hapo badaye. Na alionyesha kwa uangalifu kwa njia ambayo hawakuyaelewa mafundisho yake na kushindwa katika kujitoa kwa Yesu.

Taarifa ya Marko kuhusu huduma ya Yesu ng’ambo ya Galilaya inaanza na msisitizo wa kuenea kwa umaarufu wa Yesu Marko 6:14-29.

Wakati uliopita, Yesu alipokuwa ameweka kikomo cha huduma yake sehemu za Kaprenaumu, umaarufu wake ulikuwa umeenea sehemu zote za Mkoa wa Galilaya. Na sasa umarufu wake unaendelea kumtangulia. Yesu alibaki katika vitongoji vya Galilaya, umarufu wake unaenea sehemu zote za Palestina na hata taarifa hizi zikamfikia Mfalme Herode. Marko alitumia fursa hii kuzungumzia juu ya utambulisho wa Yesu. Hasa, alielezea kwamba Yesu siyo Yohana mbatizaji, kwasababu Mfalme Herode alikuwa ameshamuua Yohana mbatizaji.

Kilichofuata, Marko alielezea miujiza kadhaa Marko 6:30-56. Sehemu hii inaanza na Yesu anajaribu kujiondoa kutoka kwenye makundi, lakini baadaye inaelezea kazi fulani za uwezo wake ambazo zilionyesha kwanini makundi walikusanyika. Hii ilionyesha uwezo kwa kuwalisha makundi ya watu 5,000 na 4,000, na kwa kutembea juu ya maji katika ziwa la Galilaya, na kwa kumponya kipofu na kiziwi. Miujiza yake ilionyesha uwezo usiokanushwa katika uumbaji wote. Na kwasababu ya miujiza hii yenye nguvu, vikundi vya watu vilimfuata Yesu mahali pote alikoenda. Wakati mwingine walimtangulia.

Kufuatia miujiza ya Yesu, Marko anaelezea mwendelezo wa upinzani kutoka kwa Mafarizayo Marko 7:1-23. Yesu na Mafarisayo walipambana dhidi ya njia nzuri ya kuzifuata sheria za Agano la Kale, uthamani wa desturi, na asili ya utakatifu. Na matokeo yake, mvuto kati ya Yesu na vikundi vya Wayahudi wenye ushawishi uliongezeka.

Mwisho, Marko anaelezea mkusanyiko mwingine wa miujiza yake Marko 7:24–8:26. Sehemu hii inaanza na kumalizia kwa njia ya maelezo kuhusu Yesu kujaribu kuyaepuka makundi na hata kuyazuia makundi ya watu yaani, wapinzani wake. Katika maelezo haya, inaelezwa kwamba Yesu alifanya miujiza mingi katikati ya Wayahudi na watu wa Mataifa. Na inaelezwa kwamba watu fulani wa mataifa mengi walimwamini kabisa.

Katika orodha ya miujiza hii, Marko aliweka uangalizi maalumu kwa mapungufu ya wanafunzi wa Yesu. Mapema katika huduma, wanafunzi walishindwa kuielewa mfano wa mpanzi, kama tunavyoona katika Marko 4:13. Hadi sasa, sehemu hii inaonyesha kuwa wanafunzi wa Yesu hawakuwa wameelewa mafundisho yake. Kwahiyo, Yesu aliwakabili moja kwa moja kwa kuwaonya. Sikiliza maelezo ya Marko, Marko 8:14-17:

Wakasahau kuchukua mikate, wala chomboni hawana ila mkate mmoja tu. Akawaagiza, akasema, Angalieni, jihadharini na chachu ya Mafarisayo na chachu ya Herode. Wakabishana wao kwa wao, kwa kuwa hawana mikate. Naye Yesu akatambua, akawaambia, Mbona manabishana kwasababu hamna mkate? Hamfahamu bado, wala hamjaelewa? Je! Mioyo yenu ni mizito? (Marko 8:14-17).

Yesu alikuwa akizungumzia uovu wa mioyo, lakini wanafunzi wake walidhani alikuwa akizungumzia kuhusu mikate kwaajili ya matumbo yao. Ni rahisi kuona ni kwa nini Yesu alikatishwa tamaa.

Wakati wote wa maelezo ya Marko kuhusu uwezo wa Masihi, miujiza ya Yesu na mafundisho yake ilidhihirishwa kwamba ni kweli Yesu alikuwa Kristo. Kwahiyo, kwa nini watu walimpinga? Kwanini walimkataa? Kwanini hata wanafunzi wake walikuwa wagumu kumwelewa na kumfuata? Kikubwa ni kwamba Yesu alikuwa siyo aina ya Masihi waliyemtegemea. Badala ya kuinuka katika ukuu wa kisiasa kama walivyotegemea, alikuwa akitumia uwezo wake wa kuhubiri habari njema na kuhudumia mahitaji ya wengine.

Ushahidi tokea karne ya kwanza unasema yakwamba Wayahudi walikuwa wakimsubiri hasa Masihi wa kisiasa na wa kijeshi ambaye angelianzisha ufalme wa Mungu, ambao ungewaondoa Warumi, kuwashinda Warumi na kuanzisha ufalme wa Mungu huko Yerusalemu. Kwahiyo, jambo hili lilikuwa ni la kitaifa katika mawazo yao. Yesu hakuonyesha dalili kwamba angetimiza wazo lao la kidunia badala yake alikuwa na maono makubwa zaidi. Ukweli haikuwa juu ya Warumi, ila ilikuwa juu ya uumbaji wa Mungu wenyewe. Uumbaji ulikuwa katika hali ya kuanguka, na Yesu alikuja kubadilisha ile hali ya anguko, kuanzisha tena ulfame wa Mungu hapa duniani. Na ufalme huo ulikuwa ni ufalme wa kuishinda dhambi, kushindwa kwa shetani na kushindwa kwa kifo. Kwahiyo Yesu alikuwa akitafuta kitu kikubwa zaidi kuliko ushindi wa kisiasa au ushindi wa kijeshi.

— Dr. Mark Strauss

Wayahudi walikuwa wakimtegemea mfalme aliye masihi kwa miaka mia tano hadi mia sita ili aurejeshe ufalme wa waisraeli. Kwakutompata mfalme waisraeli hawajawa na uhuru wao wenyewe. Kwahiyo, wako katika hali ya mvutano katika karne ya kwanza ya Wapalestina, na kwamba wakati Yesu alipokuja akitangaza na kusema wazi kwamba yeye ni Masihi, wako katika hali tete kusikia ni nini anachokisema. Walikuwa wakitegemea nini? Walikuwa wakitegemea mtu fulani pengine angeliweza kulirejesha lile hekalu, kulikuwa na mashaka kama kweli hekalu lilikuwa kweli lenyewe dhahiri; na kwa sasa likuwa limejengwa na mfalme Herode Mkuu ambaye alikuwa mpagani kama ndilo kweli hekalu ambalo Mungu alikusudia. Lakini zaidi ya hapo, walikuwa na hamu kwa Mungu kuikomboa Israeli, kutimiza ahadi zake ambazo alizifanya katika Agano la kale. Mungu atatimiza ahadi zake wapi? Na hilo ndilo walikuwa hasa wakilitazamia, lakini kwa hilo pengine walimaanisha tuko hapa chini ya uvamizi wa Warumi, na kama Mungu atatimiza ahadi zake, atawaondoa Warumi. Na pengine walikuwa wakitazamia uhuru wa kisiasa. Tunachokisoma katika Agano Jipya ni kwamba Yesu anadai kwamba yeye ni Masihi, na ndiye atakaye lirejesha lile hekalu, na kwamba yeye ndiye atakuwa hekalu la kweli, na pia atakuwa ndiye atakayeuleta ufalme wa Mungu, na kwa kweli hautakuwa uhuru wa kisiasa na ufalme wa Kiyahudi. Kwa kweli utakuwa na ujumbe kwamba Yesu Kristo Mfalme ni Bwana juu ya dunia yote. Kwahiyo, ni tofauti kidogo kulingana na walivyotegemea, lakini ni utimilifu mkubwa zaidi kwa jinsi ulivyo ahidiwa.

— Dr. Peter Walker

Wasomaji wa kwanza wa Marko pengine walipata mvuto sawa na ule wa wafuasi wa Yesu, yaani wale kumi na wawili walivyojisikia kumhusu Yesu kuwa ndiye Masihi . Kanisa kule Rumi lilianzishwa wakati ambapo ukristo ulipokelewa vizuri. Na kama vile wingi wa kanisa, walitegemea Yesu atarudi upesi kuukamilisha ufalme wake hapa duniani. Lakini badala yake, miaka ilivyopita ilileta maumivu mabaya sana pamoja na mateso chini ya Nero. Kwahiyo, Marko aliweka wazi kwamba Yesu wakati wote atakuwa Masihi mwenye nguvu, ingawa hafanyi mambo yote wafuasi wake wanayoyategemea. Kwasababu yeye ni Masihi mwenye nguvu, waumini wote wangeliweza kumwamini kwamba bado kitambo atauleta ufalme wake kama alivyoahidi. Lakini hata kwa wakati huu, yeye bado ni Bwana tu, na anaweza kutulinda wakati wote wa matatizo yanapotupata.

Baada ya maelezo marefu ya Marko yakielezea uwezo wa Masihi, tunakuja kwenye hatua kubwa ya tatu ya habari njema: Tukio dogo ambalo wanafunzi wanaelezea kuhusu uthibitisho wa Masihi Marko 8:27:30.

Uthibitsho wa Mtume Kuhusu Masihi

Hili ni tukio maarufu kuelekea njia ya Kaisaria Filipi Yesu alippowauliza wanafunzi wake na kukiri ya kuwa yeye alikuwa Kristo, na karibu kila msomi wa Markani hukubaliana kwamba jambo hili linatengeneza kiini cha habari njema aliyoiandika Marko.

Aya ya kwanza katika habari njema ya Marko, Marko aliandika, “Mwanzo wa habari njema ya Yesu Kristo mwana wa Mungu” “Yesu alikuwa Kristo” Masihi. Lakini tangu aya hiyo yenye neno “Kristo” lilikuwa halijaonekana ndani ya habari njema ya Marko. Marko alikuwa hajamzungumzia Kriso. Alikuwa hajaelezea kwamba wanafunzi wake walimwita Kristo, au watu waliomshuhudia hawakuvumisha kwamba alikuwa Kristo, na hata mapepo hawakulitumia neno hilo.

Ni ukweli kwamba, karibu kila mmoja aliyejaribu kumtambua Yesu alikuwa amefanya makosa. Walidhani alikuwa mfanya miujiza wa kawaida, au nabii, au Yohana mbatizaji, au mwendawazimu, au mtu aliyepagawa mapepo aina ya Beelzeabub mkuu wa mapepo. Lakini wakati huu, Yesu aliamua kuwasisitiza wanafunzi wake kukiri yeye alikuwa ni nani hasa. Sikiliza mazungumzo yao katika Marko 8:27-29:

Akatoka [Yesu] na wanafunzi wake, wakaenda kwenye vijini vya Kaisaria Filipi, na njiani akawauliza wanafunzi wake, akasema, Watu huninena mimi kuwa ni nani? Wakajibu, Yohana Mbatizaji, wengine, Eliya; wengine, mmoja wa manabii. Naye akawauiza, na ninyi mnasema ya kuwa mimi ni nani? Petro akamjibu, akamwambia, “Wewe ndiye Kristo” (Marko 8:27-29).

Baada ya sura 8 zenye ushahidi, wanafunzi wake mwishowe walihakikisha kwamba Yesu alikuwa ni Kristo na ni Masihi, ambaye atauleta ufalme wa Mungu.

Baada ya uhakika wa wanafunzi kuhusu Masihi, sehemu nyingine kuu ya nne ya habari njema ya Marko inashughulika na kuteswa kwa Masihi. Sehemu hii inaendelea kutoka sura ya 8:31-15:47.

Katika nusu ya habari njema ya Marko, Marko alilenga kuonyesha namna uwezo wa huduma ya Yesu ulivyoongoza mpaka uhakika uliotukuka kwamba yeye ni Kristo. Lakini wakati huu, Marko alianza kusisitiza mtazamo tofauti wa kazi ya Yesu Masihi: Mateso yake na kifo chake huko Yerusalemu.

Mateso ya Masihi

Maelezo ya Marko ya kuteswa kwa Masihi yamegawanyika katika sehemu kuu tatu: Yesu anawaandaa wanafunzi wake kwa mateso na kifo chake, kukabiliana kwake na viongozi wa Kiyahudi huko Yerusalemu ambacho kiliwakasirisha na kupelekea mateso na kifo chake. Tutachunguza kila kipengele, kuanzia matayarisho yake katika Marko 8:31–10:52.

Maandalizi

 Maelezo ambayo yanafafanua maandalizi ya Yesu katika kuteswa kwake yanaweza kugawanywa katika sehemu kuu tatu, kila sehemu inaanza na Yesu akitabiri mateso yake, kifo na kufufuka kwake. Sehemu ya kwanza inamlenga Yesu kama Bwana wa ufalme Marko 8:31–9:29.

Marko anaanza na maelezo ya Yesu kutotegemea mbinu za kibinadamu za kuuleta ufalme wa utukufu hapa duniani. Katika sehemu hii tunaona mateso ya Yesu, kifo na kufufuka kwake mambo ambayo Marko alielezea katika sura ya 8:31–9:1. Kupitia mafundisho katika sehemu hii, Yesu alizungumzia kuhusu mateso yake mwenyewe, na aliwaonya wanafunzi wake kwamba itawabidi hata wao kupata mateso wanapoendelea na huduma hii ya habari njema kwa watu wote.

Baada ya hapo, Marko anawaonya wakristo kuwa waangalifu kuhusu mamlaka ya kipekee kwa kueleza tukio ambalo linajulikana kuwa kwa sura ya Yesu katika Marko 9:2-13. Katika tukio hili, utukufu wa Yesu ulionekana wazi kwa Petro, Yakobo na Yohana. Musa na Eliya pia walionekana pamoja na Yesu, hali hii ikaashiria kwamba Yesu alidhihirishwa na aliendelea kufundisha sheria na manabii wa Agano la Kale. Lakini Yesu aliwaamuru wanafunzi kuwaheshimu na kumtii Yesu zaidi hata Musa na Eliya. Tukio hili liliwaandaa wanafunzi wa Yesu kuwa waaminifu kwa Yesu zaidi ya wote, kwa kuwatia moyo kwamba uaminifu kwa Yesu lilikuwa jambo zuri sana, ni sawa kuwa mwanifu kwa Mungu na ufunuo wa Agano la Kale.

Mwisho, Marko alilenga kuuonyesha uwezo wa Yesu wa pekee kwa kuuonyesha uwezo wake wa kudhibiti pepo wachafu katika Marko sura 9:14-29. Wanafunzi wa Yesu hawakuweza kuwatoa pepo wachafu. Yesu aliwafundisha kwamba pepo wachafu kama hao wanaweza kutolewa tu kwa maombi. Lakini Yesu mwenyewe aliweza kuwatoa kwa amri rahisi tu. Kwa njia hii alionyesha uwezo wake wa juu kwa wengine wote, na aliwahakikishia wanafunzi wake kwamba anao uwezo usio na kikomo kufanya mapenzi yake na kuyatimiza. Bila kujali mashaka na hofu iliwabidi wawe wazoefu wakati atakapouawa, uwezo wake lazima uwe umewatia moyo kusimama katika imani.

Sehemu ya pili ya habari ya Marko ni ya taarifa ya maandalizi ya mateso yake Yesu, kifo na kufufuka inashughulika na maadili ya ufalme wa Mungu, na inapatikana katika Marko sura 9:30–10:31.

Kama ilivyo kila sehemu ya maelezo ya Marko, maandalizi ya kwenda Yerusalemu, hii ilianza na Yesu mwenyewe anatabiri mateso, kifo na kufufuka kwake. Hii inatusaidia kuona kwamba Marko alikuwa anasisitiza kwa wanafunzi kujiandaa kwaajili ya matukio hayo. Baada ya kutabiri huko, Yesu aliendelea kuwaandaa wanafunzi wake akiwaelezea kwamba Mungu hahukumu mambo sawa na binadamu ahukumuvyo. Kwahiyo, haijalishi walipata mateso kwa namna gani, na haijalishi mambo gani ya ajabu yalitokea, wasiyahukumu kama walimwengu wanavyohukumu. Bali, wanapewa uhakika kwamba Mungu alikuwa anayatumia matukio haya kuuleta utukufu wa ufalme wake na kumtukuza Yesu.

Baada ya Yesu kutabiri katika Marko sura ya 9:30-31, Marko alielezea mafundisho ya Yesu juu ya maadili ya ufalme. Katika sehemu hii, Yesu alionyesha jinsi mambo ya kidunia yanavyogongana na ukweli wa Mungu katika sehemu tano za maisha.

Kwanza, Yesu alizungumzia juu ya heshima katika Marko 9:32-42, akionyesha wale ambao hupewa heshima zaidi katika ufalme wa Mungu ni wale ambao wamedharauliwa katika maisha haya ya hapa duniani.

Pili, Yesu alizungumzia juu ya uthamani katika sura ya 9:43-50. Hasa aliwapa maelekezo wafuasi wake kuondoa kila kitu ambacho kinaleta vikwazo kufikia ufalme wa Mungu, bila kujali ni kiasi gani uthamani wa mambo hayo katika maisha haya.

Tatu, Yesu alizungumzia juu ya ndoa katika Marko sura ya 10:1-12. Kusudi lake ilikuwa ndoa na talaka ni lazima ifikiriwe kufuatana na sheria ya Mungu kuliko sheria ya binadamu. Hata kama sheria ya binadamu inaonekana kama ina uhalali shirikishi.

Nne, Yesu alielezea juu ya Watoto tena katika 10:13-16. Licha ya kitu alichokisema mwanzoni, wanafunzi wake walikuwa wakingali wanawazuia Watoto kumsogelea Yesu. Mwitikio wa Yesu ni kwamba, Yesu aliwakumbusha kwamba Mungu alikwisha kuwapa watoto ufalme, kwahiyo kuwakataza watoto kuja kwa Yesu, ni kama wanafunzi walikuwa wakimpinga Mungu.

Na ya tano, Yesu alizungumzia utajiri katika Marko 10:17-31. Hii ni habari inyojulikana sana ya Tajiri kijana, aliyesikitika Yesu alipomwambia kwamba kuungana na pesa kilikuwa kikwazo dhidi ya kuupata uthamani wa ufalme wa Mungu.

Katika kila sehemu ya mfaundisho haya, Yesu alielezea thamani ya ufalme wa Mungu ili wanafunzi wake wajiandae vizuri kukubali mateso na kifo chake, na pia ugumu ambao watapaswa kuvumilia kama wafuasi wake

Sehemu ya tatu katika maelezo ya Marko ni ile ambayo Yesu anajiandaa kwenda Yerusalemu sehemu hii inazungumzia juu ya uongozi katika ufalme wa Mungu Marko 10:32-52.

Baada ya kutabiri mateso yake, kifo na kufufuka Marko10:32-34, Yesu alizungumzia swali la uongozi katika ufalme wa Mungu katika sehemu tatu

Sehemu ya kwanza, Yesu alisema kwamba Yakobo na Yohana wangepewa kushiriki mateso yake Marko 10:35-40. Wao pia wangelikinywea kikombe kile kile na kupitia ubatizo huo huo. Mafumbo haya yanamaanisha kuwa wafauasi wa Yesu wangelishiriki katika mateso kwasababu ya kumtumikia Yeye.

Sehemu ya pili, Yesu alifafanua kuhusu uongozi katika huduma ya ufalme kama utumishi Marko 10:40-45. Yesu alikuwa ametaja wazo hili mara mbili kabla ya kuzungumzia uthamani wa ufalme wake. Lakini hii ilikuwa mara ya kwanza kueleza sababu yake. Viongozi wakristo ni lazima wawe watumishi kwasababu wanafuata mfano wa Kristo, ambapo yeye mwenyewe alitenda kazi kama mtumishi hata kwa njia mateso na kwa kuifia dhambi.

Ya tatu, Yesu alionyesha motisha kwa utumishi wake kwa kuonyesha huruma kwa kipofu Bartimayo. Watumishi viongozi wasijitoe kwasababu ya kutaka zawadi katika ufalme, lakini wawe na huruma ya kweli kwa wale wanaowatumikia.

Yesu anawaita Wakristo viongozi kuwa tofauti, kuwa watumishi kwa watu wao. Katika kifungu hiki cha ajabu, katika habari njema ya Marko sura 10:45, Yesu anatofautisha aina ya uongozi kuwa ni sharti uwe wa kweli kwa wafuasi wake kutoka katika mazingira ya utamaduni wa Kiyunani- Kirumi. Dhana ya utawala wa Rumi katika siku za Marko zilikuwa za kuonyesha nguvu na kuzibiti kwa watu wake. Na Yesu alisema, “SIKUJA ili nitumikiwe, bali kutumika, bali kutoa maisha yangu kama fidia kwa wengi.” Kwa hiyo Yesu anawaomba, anawaamrisha wafuasi wake kufuata aina ya uongozi wake, kuongoza kama mtumishi, na siyo kufuata dhana ya utwala wa Kirumi wa kutawala na udhibiti ambao ulikuwa umefikia wakati wa siku za Marko.

— Dr. Greg Perry

Yesu alisisitiza kuwa uongozi wa ufalme wa Mungu hauwezi kulinganishwa na aina ya uongozi wa kidunia. Badala yake uongozi huo unahitaji kufuata mfano wa mateso yake.

Katika njia zingine, huu ulikuwa ujumbe wa kuvunja moyo kwa wasomaji wa Marko huko Rumi. Badala ya kuwahakikishia kuwa mateso yao yalikuwa siyo ya kawaida na yatapita, habari njema ya Marko iliwahakikishia wafuasi wa Yesu kuwa mateso kilikuwa kipimo cha wafuasi wa Kristo. Lakini kwa wakati ule ule, ujumbe huu ungelikuwa na upande wa kutia moyo. Mateso ya kanisa ni moja ya mpango wa ushindi wa Kristo. Kama Paulo alivyoandika katika Warumi 8:18.

Kwa maana nayahesabu mateso ya wakati huu wa sasa kuwa si kitu kama utukufu ule utakaofunuliwa kwetu (Warumi 8:18).

Baada ya kutoa habari ya maandalizi ya wanafunzi wake, Marko alimgeukia Yesu akikabiliana na viongozi wa Kiyahudi Marko sura ya 11:1–13:37.

Mapambano

Taarifa ya Marko ya mapambano inagawanyika katika sehemu kuu mbili: sehemu ya kwanza ni simulizi za upinzani sura ya 11:1–12:44. Na ya pili, mjadala wa mtini sura ya 13:1-37.

Wakati wote wa sehemu hii ya habari ya Marko, Marko anawataarifu wasomaji wake jinsi Yesu alivyowakemea viongozi wa Kiyahudi. Katika sehemu ya mwanzo ya habari njema ya Marko, Yesu hakuwa ametafuta kukosana na viongozi wa Kiyahudi, alikabiliana na upinzani kimsingi kama watu walivyoikataa huduma yake ya huruma. Lakini katika sehemu hii, Marko anatoa taarifa kuwa Yesu kwa ukamilifu wake aliwakabili wapinzani, na kuyakabili mateso.

Kwanza, kuingia kwa kelele za ushindi kwa Yesu kule Yerusalemu 11:1-11 tena wazi wazi, Kitendo hiki kilimtangaza Yesu kuwa yeye ni Masihi na Mfalme wa halali wa Israeli.

Kilichofuata, ni ile hukumu ya Israeli kama mti wa mzeituni uliopooza Marko 11:12-14, 20-25, na kulitakasa hekalu lake 15-19, moja kwa moja aliushambulia msimamo wa maadili ya viongozi wa Kiyahudi na kuidhofisha mamlaka yao na ushawishi kwa watu wao.

Yesu pia alibishana na makuhani wakuu, waalimu wa sheria, na wazee Marko 11:27-12:12. Baada ya kuzishinda changamoto za mamlaka yao, aliwasimulia mfano wa mkulima wa shamba la mizabibu na wapangaji na uongozi wa Kiyahudi kwa kunyamaza dhidi ya Mungu. Katika hatua hii, walikuwa tayari kumkamata, lakini kwa hofu ya vikundi walishindwa.

Kilichofuata, Yesu alibishana na kuwapinga Mafarisayo na wale wafuasi wa Herode juu ya kodi za Kirumi Marko 12:13-17.

Baada ya hapo, Marko 12:18-27, Yesu aliwahakikishia kuwa Masudukayo hawakuelewa jinsi maandiko yanavyofundisha kuhusu ufufuo

Na mwisho, aliwashambulia walimu wa sheria katika Marko sura ya 12:28-44. Ingawa Yesu alikiri kwamba baadhi yao waliijua sheria, alisisitiza kwamba kwa ujumla walikuwa wamedhibitiwa na tamaa na matakwa ya dunia.

Kwa njia moja au nyingine, Yesu alikuwa na mapambano na viongozi wa Wayahudi wenye ushawishi wa makundi mbalimbali hadharani: makuhani, waalimu wa sheria, mafarisayo, maherodia na masadukayo. Kwa kufanya hivyo aliwapa kila sababu ya kumchukia na kutataka kumua.

Sehemu kuu ya pili, ni mapambano na viongozi wa Wayahudi katika mjadala kati ya Yesu na wanafunzi wake. Mjadala huu kwa kawaida unaitwa Mjadala wa mizeituni kwasababu ulitokea sehemu ya mlima wa mizeituni. Kwa usemi zaidi Marko 13:1-37 inaeleza zaidi. Katika sehemu hii, aliwaonya wanafunzi wake ugumu watakao ukabili katika siku zijazo ili wasije wakaacha. Aliwafundisha kuwa wangekokotwa hadi mbele ya watawala ili waweze kutoa Ushahidi kuhusu Yesu. Wataweza kupigwa, watachukiwa, Familia zao zitasambaratika. Watapata mateso na majanga ya kidunia. Na kusema kweli aliliweka wazi kwamba watateswa kwa mateso makubwa ambayo yatakuwepo dhidi ya kanisa hadi kurudi kwake.

Lakini Yesu pia aliwapa wanafunzi wake tumaini kuu kwa kuwahakikishia kwamba ushindi wa mwisho ni wa ufalme wa Mungu. Kwa mfano, katika Marko 13:26-27, aliwakumbusha kwamba ushindi utakuwa wao atakapouleta ufalme wake kwa nguvu na kwa utukufu, ili mradi watabaki wanaminifu kwake.

Kwa utabiri, huo maneno ya Yesu kwa wafuasi wake yaliendelea kuchochea uongozi wa Kiyahudi dhidi yake. Kwa mfano, Marko 13:1-2, Yesu alifundisha wanafunzi wake kuwa hekalu litaharibiwa. Lakini tunavyoona katika Marko 14:58, maneno yake yalisikika na kutafsriwa vibaya, ili wakati wa kushitakiwa alihukumiwa kwa makosa kwamba yeye anataka kulivunja hekalu mwenyewe.

Sasa tumekwisha kuangalia taarifa ya Marko ya kuhusu kuteswa kwa Masihi. Na kwa maneno mengine Yesu akiwaandaa wanafunzi wake na kukabiliana na viongozi wa Kiyahudi huko Yerusalemu, sasa tuko tayari kuangalia uzoefu wa mateso ya Yesu na kifo chake Marko 14:1–15:47.

Uzoefu

Taarifa ya uzoefu wa Yesu kuhusu mateso na kifo imejaa matukio yanayojulikana: kusalitiwa na Yuda, utabiri wa Petro kumkana Yesu, kushindwa kwa wanafunzi kungoja na kuomba na Yesu huko Gesthemane, Yesu anakamatwa, mashitaka mawili na Peter kumkana Yesu, na mwisho kusulibiwa kwake. Sura hizi ni za giza na kutisha. Hali ni ya kutazamia. Zimejaa na kushindwa: kushindwa kwa uongozi wa Kiyahudi, kushindwa kwa makundi ya watu, kushindwa kwa mfumo wa sheria za Kiyahudi na Kirumi, na kushindwa kwa wanafunzi wa Yesu. Alipowaandikia kanisa la Kirumi, Marko aliweka wazi kwamba uchungu wa kuzaliwa Ukristo umekuwa mkali sana kule Rumi.

Taarifa ya Marko kwa Yesu yenye uzoefu wa mateso na kifo unaweza kuigawanywa katika sehemu kuu nne, kuanzia na upako wake wa Mafuta tayari kwa mazishi Marko 14:1-11. Katika sehemu hii, Marko aliandika mambo mengi sana kwa makini. Kwanza alisema kuwa , kuhani mkuu na walimu wa sheria walikuwa wakitafuta njia ya kumkamata Yesu na kumwuua. Ya pili, manamke alimweka wakfu Yesu na marashi ya gharama sana, na aliitikia kwa kusema alimwandaa tayari kwa mazishi. Katika hali hii Yesu alionyesha kwamba angeliuwawa kwa muda mfupi ujao. Ya tatu Yuda Iskariote alianza kufanya mpango wa kumsaliti Yesu kwa kuhani mkuu na waalimu wa sheria. Tunaweza kuanza kuona kama sehemu ya kuangalia katika habari za mateso ya Yesu na kifo chake. Kifo chake hakikuwa kitu cha kueleweka bali kilikuwa ni cha ukweli wa karibu sana.

Kilichofuata, Marko alitoa taarifa ya saa za mwisho na wanafunzi wake katika Marko 14:12-42. Sehemu hii ya simulizi ya Marko inaanza na Yesu na wanafunzi wake wakiandaa na kula chakula cha mwisho cha jioni Marko 14:12-31. Ilikuwa ni wakati huu ambao Yesu aliweka amri ya Wakristo ya meza ya Bwana. Alitumia wakati huu kuwapa wanafunzi wake maandalizi ya mwisho kuwasaidia kupitia mateso na kifo chake. Kwa mfano, aliwaonya kwamba wote wangelimwacha, na alitabiri kwamba Petro angelimkana.

Baada ya chakula cha mwisho na wanafunzi wake, walikwenda katika bustani ya Gethsemane, kama tunavyoona katika Marko 14:32-42. Kufuatana na sehemu hii, Yesu alizidiwa na alihuzunika sana, na huzuni kiasi cha kufa. Alikuwa akiwaza kwa kutazamia kifo cha mateso.

Sehemu ya tatu ya taarifa ya Marko ya mateso na kifo cha Yesu ni habari ya kukamatwa na kushitakiwa kwa Yesu Marko 14:43–15:15. Sehemu hii inaanza na kusalitiwa kwa Yesu na mwanafunzi wake Yuda Isikariote Marko 14:43-52. Inaendelea na kushitakiwa mbele ya uongozi wa Kiyahudi Marko 14:53-65. Kilichofuata, soma taarifa ya kukataa kwa Petro, hakujua wala kumfuata Yesu Marko 14:66-72. Na mwisho, tunasoma kesi mbele ya Pilato Gavana wa Kirumi Marko 15:1-15. Mwisho wa kudhalilishwa kwa Yesu na kupigwa mijeledi, na kukabidhiwa kwa askari wa Kirumi ili ateswe.

Sehemu ya nne ya taarifa ya Marko ni ile ya mateso na kifo na inazungumzia yote pia kuhusu mateso na kifo cha Yesu Marko 15:16-47. Inaanza na Yesu anakabidhiwa kwa askari wa Kirumi ili apigwe, kudhalilishwa, na kuuwawa kwa njia ya msalaba kama wahalifu wengine wa kawaida. Kwa mtazamo wa kibinadamu, mateso yake yalikuwa ya kusikitisha sana.

Kwa ukweli kwamba Yesu aliteswa kwa kutendwa vibaya kwa mikono ya Warumi tunaliunganisha kwa nguvu na matukio ya taarifa za Marko kwa wahusika wa kwanza kwa Wakristo wa Kirumi. Wangeliona upesi uwiano kati ya mateso ya Bwana wao na yao, na wangelichukua ujasiri wake kama msukumo wa kuvumilia kupitia magumu waliyoyapata.

Lakini kitu kibaya zaidi katika mateso ya Yesu kilikuwa kwamba dhambi ya watu wote iliwekwa juu yake, na alikabiliwa na ghadhabu ya Mungu Baba. Mwisho, baada ya kufa kwake, aliwekwa kaburini, na mwili wake haukuandaliwa kwa mazishi kwa sababu haukuwepo muda wa kutosha kwasababu ilikuwa ni siku ya sabato.

Na sasa tumekwisha angalia tangazo la Masihi, uwezo wake Masihi, na kukiri kwa mitume kuhusu Masihi, na Mateso ya Masihi, mwisho tuko tayari kuangalia ushindi wa Masihi Marko 16:1-8, ambapo Marko anafafanua ufufuo wa Bwana wetu.

Ushindi wa Masihi

Kabla hatujaingia katika yaliyomo ndani ya sehemu hii, lazima tutulie kidogo na tuelezee kwanini tunasema habari njema ya Marko inaishia sura ya 16:8. Baada ya yote, karibu biblia zote zina mistari ishirini katika sura hii. Lakini, biblia hizi nyingi zina maelezo yanayosema kwamba mistari ya 9-20 hazionekani katika nakala za kale zinazoaminika kuhusu injili ya Marko.

Katika nakala za kale za Kiyunani za Marko, kuna aina tatu za namna zinavyoishia. Aina ya kwanza ya nakala inaishia mstari wa 8. na ya pili inaishia mstari wa 20. Na kundi la tatu lina sentensi mbili zinazoisha baada ya mstari wa 8.

Tathimini za makini na ushahidi wote zimewaongoza wasomi wengi kukubali kwamba habari njema ya Marko inaishia mstari wa 8. Nakala za kijadi za kwanza na za maana sana zinakubaliana na zile zenye mwisho mfupi.

Wasomi wengi wanaamini kwamba zile mbili zingine zinaelekea ziliongezwa kwasababu mwandishi alijisikia vibaya na wazo la kwamba Marko alimalizia habari njema hiyo na sentensi inayosema “Waliogopa”. Lakini uoga wa mwandishi huyo hauna Ushahidi. Kusema kweli neno la uoga, hofu na kushangaa vinaonekena wakati wote katika habari njema ya Marko. Na kwasababu hii, msisitizo wa hofu ni sahihi hasa katika habari hii njema. Kusema kweli, inafaa pia katika uzoefu wa wahusika wa kwanza wa Marko. kwasababu walikutana na mateso baada ya Yesu kufufuka, walitiwa moyo kujua kwamba wanafunzi wa Yesu wa mwanzo walikuwa na hofu pia.

Na sasa tuangalie habari ya ufufuo wa Yesu katika Marko 16:1-8. Habari ya Marko juu ya ufufuo ni fupi kuliko zingine katika vitabu vya injili zingine, lakini ufupi huu ni sawa na mhutasari wa habari njema hii. Kama unakumbuka, tangazo la Masihi lililofungua habari njema ilikuwa pia fupi, na ni sawa na uthibitisho wa mitume ambao unaziunganisha katikati habari njema.

Sehemu hii ya ushindi wa Masihi inaanza na wanawake waliokuja kwenye kaburi la Yesu kuupaka mwili wa Yesu manukato siku ya tatu baada ya kifo na maziko yake. Pale kaburini walikutana na mtu aliyeonekana kama malaika ambaye ujumbe wake ulikuwa wazi na wa moja kwa moja. Yesu ameshinda kifo na amefufuka na ushindi, kama alivyotabiri mara nyingi wakati wote wa huduma yake. Sikiliza mwisho wa habari njema ya Marko 16:6-8:

“Msistaajabu”, [Malika] alisema… “Amefufuka! Hayupo hapa. Patazameni mahali walipomweka...” Kwamaana awameingiwa na tetemeko na ushangao, wakatoka nje wakakimbia kutoka kaburini. Wala hawakumwambia mtu yeyote, maana waliogopa. (Marko 16:6-8).

Mwitikio wa wanawake ni wakutabirika kabisa katika mazingira ya simulizi la Marko. Waliogopa. Karibu kila mmoja alionyesha uwepo wa hofu, na mshangao, wa woga.

Kwa uelewa wa Marko, Hapa wanawake waliambiwa kwenda kuutangaza ufufuo wa Kristo badala yake waliogopa na walikimbia na kutokumwambia yeyote. Na bado, hivi sasa tunasoma habari baadae yapata miaka elfu mbili hivi, tunajua kwamba hiyo haikuwa mwisho wa habari hii yaufufuo wa Kristo; tunajua kwamba ukweli wa Mungu ulishinda, na kwahiyo tena ni kitu kinachojirudia katika maandiko ya kushindwa kwa binadamu ikililinganishwa na uaminifu na makusudi ya Mungu.

— Dr. Robert Plummer

Watu wa Mungu mara nyingi watauona udhaifu na uhitaji wao katika maisha. Hii ilikuwa kweli kwa wahusika wa kwanza wa Marko huko Rumi, na imeendelea kuwa kweli kwa kanisa miaka yote. Lakini habari njema ni kwamba ufalme wa Mungu umeishafika. Masihi amewashinda maadui wa watu na wa Mungu, hata yule adui wa mwisho, yaani kifo chenyewe. Na kwasababu hii, watu wa Mungu wanaweza kuwakabili maadui wa habari njema ya ufalme kwasababu ya ukweli wa habari njema yenyewe. Tayari ushindi ni wetu.

Baada ya kufikiria muundo na yaliyomo katika habari njema ya Marko, tuko tayari kuangalia baadhi ya mandhari au insha kubwa katika habari njema iliyoiandika Marko.

MADA KUU

Utambulisho wa Yesu kama Masihi au Kristo hauwezi kutiliwa mashaka kulingana na Marko alivyouwasilisha kwa kina ndani ya injili yake. Marko alitaka kuhakikisha wasomaji wake wanajua kuwa Yesu alikuja kweli kuwaokoa kutoka katika dhambi zao. Yesu alikuwa mfalme aliyeshinda kifo. Alikuwa mwenye nguvu, na wa kutisha, asiyeweza kuzuiliwa, na tena alikuwa mwenye utukufu. Alikuwa mkombozi aliyekuja kuwakomboa watu wake kwa kuuleta ufalme wa Mungu hapa duniani. Japokuwa ukweli ni kwamba hawakumwona tena kimwili, yeye alikuwa bado yupo tena anatawala mioyoni mwa watu. Tena ameahidi kurudi kumalizia ukombozi aliouanzisha.

Kwa kusudi letu katika somo hili, tutaigawa mada kuu ya Umasihi wa Yesu katika sehemu mbili. Sehemu ya kwanza, tutafikiria Yesu kama Masihi mtumishi mwenye mateso, sehemu ya pili, tutaangalia utambulisho wake kama Masihi Mfalme aliyeshinda. Na sasa tuanze na nafasi yake kama Mtumishi mwenye mateso.

Mateso ya Mtumishi

Mazungumzo yetu ya Yesu kama mtumishi mwenye mateso tutayagawa katika sehemu tatu. Sehemu ya kwanza, tutataja baadhi ya matarajio ya Wayahudi kuhusu Masihi. Sehemu ya pilli, tutaonyesha kwa kifupi hali halisi ya utumishi wake kama mtumishi mwenye mateso. Na sehemu ya tatu, tutazungumzia mwitikio unaostahili. Marko alitaka wasomaji wake wawe na mwitikio huu katika hali ya Umasihi wa Yesu. Tuanze na matarajio ya Wayahudi kuhusu umasihi wake wakati wa siku zake.

Matarajio ya Wayahudi

Kwa mamia ya miaka kabla ya wakati wa Kristo kuja, idadi kubwa ya Waisraeli waliishi katika nchi ya Ahadi. Na wale waliobaki katika nchi hii na nchi zingine walipata mateso chini ya utawala dhalimu wa mataifa mengine. Watesi wa kwanza walikuwa Wababeloni, na baadaye Wamedi na Waajemi, halafu Wayunani, na wa mwisho Warumi. Na hii historia ya mateso iliwafanya Wanateolojia wa Kiyahudi kusisitiza unabii wa Agano la Kale kwamba Mungu wao baadaye atamtuma mkombozi wa Kimasihi, ili kuwakomboa na kuwarudishia ufalme wana wa Israeli.

Matumaini ya Wayahudi kwa Masihi yalichukua aina nyingi. Kwa mfano, washabiki waliamini kuwa Mungu alitaka Israeli wawe wasimamizi siku ya Masihi kwa kuasi dhidi ya mamlaka ya Warumi. Vikundi mbalimbali vya wana-mafunuo waliamini kwamba, Mungu kwa uwezo wake ataingilia na kuwaangamiza maadui na kuwarudisha watu wake. Kulikuwepo pia wanafiki, kama vile Mafarisayo ambao waliamini kwamba Mungu hataingilia mpaka hapo Waisraeli watakapoitii Sheria. Kwahiyo, katika siku za Yesu walikuwepo watu wengi waliotamani na kumngojea Masihi aje.

Alikuja akiwa mnyenyekevu, mtumishi mwenye mateso, Myahudi Masihi anayetumaini na kuutafuta ufalme wa kisiasa wa kidunia chini ya utawala wa Masihi ambao utafanana na ufalme wa Daudi ambao ulitawala karne nyingi kabla. Lakini Yesu hakujaribu kuuanzisha ufalme wa namna hii wakati wa huduma yake hapa duniani. Na hii ndiyo iliyosababisha watu wengine kumkataa Yesu kuwa ndiye Masihi.

Kitu cha kuvutia ni kwamba, wazo la Masihi kama mtumishi mwenye mateso halikuwa jipya. Katika Agano la kale nabii Isaya alikuwa ameashiria nafasi hii kwa Masihi, na hasa katika Isaya sura ya 53, ambayo Agano jipya liliitumia kumhusu Yesu mwenyewe mara kwa mara. Tunaweza hata kusema kuwa, kama Yesu asingeliteseka na kutumika, kwahiyo asingelifaa kuwa Masihi kama Agano la kale lilivyotabiri. Kwahiyo, mbali na kutokumtambua Yesu kama Kristo, Mateso yake yalionyesha uhakika kwamba alikuwa kweli ndiye Kristo. Lakini ni watu wachache tu walioelewa hii ukweli huu wa Agano la kale kuhusu maisha ya Yesu kama masihi aliyetabiriwa. Wengi wao walikuwa wamekubaliana na uzushi wa Kiyahudi wa siku zile kuhusu Masihi ambaye hawakumtambua alipokuja.

Ni wazi kwamba wazo la Masihi ni la muhimu sana katika Agano la kale. Masihi ni yule aliyewekwa wakfu, Mfalme yule aliyewekwa wakfu. Ni jambo la kuvutia sana na la kushangaza, kwamba ni kwa namna gani Kristo angelikuja, kama ni kweli Israeli wangelikuwa watii na wangelitaka Mfalme wa kibinadamu? Na hicho kilichofanyika, kwahiyo umekuwa na urithi wa wale “waliowekwa wakfu” ambao hawakuwa wanawajali watu wao, ambao hawakuwa wanajali ubinafsi. Kwahiyo kunakuwa na hii hamu au matazamio yanayojitokeza katika Agano la kale. “Au tusingelikuwa na masihi ambaye hakuwa alivyolitakiwa kuwa?” Kwahiyo tunaiona picha ya Masihi anayekuja, lakini hasa katika Isaya lipo jambo la kuvutia ambalo linaunganisha kati ya Mfalme anayekuja pamoja na Roho Mtakatifu. Watu wa Agano la kale siyo tu wanamngojea Masihi, pia wanatarajia Roho Mtakatifu aje ili awawezeshe kuitii Torati yao. Ni jambo la kushangaza kuona jinsi Isaya, anavyoiweka picha ya uhusiano kati ya Masihi na Roho Mtakatifu. Atajazwa na Roho; atawekwa wakfu na Roho. Na ni yeye atazungumza kupitia Roho. Na kwahiyo, Mtume haonekani kama anashangazwa wakati Yesu aliyefufuka anavyowaambia, “Mngojeeni huko Yerusalemu masihi yule aliyeahidiwa na Baba” ni kama vile, Ooh mwishowe Masihi ameongea kitu ambacho tulitegemea Masihi aseme: “Nitawaletea Roho Mtakatifu ambaye atakuwapo” kitu ambacho haawakufanya ni kuelewa thamani ya kitu ambacho Masihi angeliwaletea kwa wakati huu wa kuwaletea haki ya Mungu na wakati wa Roho. Hawakuunganisha Isaye 53 na Isaya 11. Hawakuunganisha kwamba Masihi atakufa ili kuleta huu ufalme wa hakii na amani na maisha ya Roho.

— Dr. John Oswalt

Pamoja na matarajio ya Wayahudi katika fikra zetu , sasa tuangalie huduma ya Yesu kama mtumishi mwenye Mateso.

Huduma ya Yesu

Yesu alikuwa Masihi wa kushangaza kwasababu alishinda kifo. Mapema katika habari njema, Marko alielezea migogoro ambayo baadaye ilimpelekea kusulibishwa. Na nusu ya habari hii njema inatawaliwa na mada ya mateso na kukaribia kifo chake, na baadaye kuwapo kwa hayo mateso na kifo.

Na sambamba na msisitizo wa mateso ya Yesu kwenye huduma yake, aliponya na kuhudumu kwa watu wengi tofauti. Alitoa uhai wake kama fidia ili kuwaokoa wenye dhambi. Alitii mapenzi ya Mungu katika kila hali ili kuwafaidisha watu wa Mungu.

 Sehemu moja ambayo Marko nguvu aliunga mada za mateso na utumishi pamoja ni Marko sura ya 10:35-45. Katika kifungu hiki, Yakobo na Yohana walimwomba Yesu awape mahali ambapo ni pa heshima katika ufalme wake. Wanafunzi wengine kumi walikasirika kwa tamaa hii ya utukufu. Lakini Yesu aliwakemea wote kumi na mbili kwa kuwa aliwaita wote kuwa na maisha ya utumishi, na alitoa maisha yake kama mfano.

Uongozi wa kitumishi unahitaji mtumishi kushughulika katika maisha ya huduma yenyewe, na awe tayari, kama Paulo angesema, kujimimina katika kuwatumikia wengine, kuwaunga mkono wengine, kuwawezesha wengine. Kwahiyo kiongozi hatoi tu kwa hiari yake, bali ilitolewa amri ya kwenda kufanya, ndiyo amri iliyotolewa, lakini kiongozi anaongoza kwa kulikamilisha lengo na ukweli. Na hiyo inanikumbusha alivyosema Paulo alipozungumzia juu ya kufanya kazi, alisema alifanya kazi nzito kwa marafiki kwaajili hiyo huko alikokuwa. Swali hili linakupa kufikiri sana kuwa kuna maana gani kuwa kiongozi mtumishi, kushuka chini kati ya watu na kuwasaidia kubeba mizigo kwaajili ya ukombozi wao.

— Rev. Larry Cockrell

Sikikiliza maelezo ya Yesu kuhusu aina hii ya uongozi katika Marko 10:45:

Kwa maana mwana wa Adamu naye hakuja kutumikiwa, bali kutumika na kutoa nafsi yake iwe fidia ya wengi. (Marko 10:45).

Yesu alisema wazi kuwa uongozi ni aina ya utumishi kwa Mungu na ni kwa wale mnaowaongoza. Uongozi siyo nafasi ya utukufu. Kinyume chake, mara kwa mara inapelekea mateso kwa viongozi. Ukweli ni kwamba, Yesu alijua kuwa mjumbe wa kuwatumikia watu baadaye anaweza kuelekea kifo chake. Lakini huu ndiyo ujumbe alioukumbatia. Na aliwaamuru wanafunzi wake kuupokea pia.

Katika habari ya Marko, inaelezea hasa kwa makini kuwa Yesu ndiye Masihi mwenye mateso aliyetabiriwa katika Agano la Kale. Katika nusu ya kwanza ya habari njema, Yesu kama mfalme imesisitizwa sana, na katika nusu ya pili tunaona, mateso ya Yesu na kifo. Na pengine mstari wa kuangalia ni Marko sura ya 10:45, “Kwa maana mwana wa Adamu naye hakuja kutumikiwa, bali kutumika na kutoa nafsi yake iwe fidia ya wengi”. Na hasa mstari huu unakuja katika mazingira ambapo wanafunzi wanatiwa moyo kuwa watumishi kama hivyo, na kwamba Yesu ni mfano kwetu ambao hatujaufanyia kazi kiukweli, na hasa kuweka pembeni haki zetu kwaajili ya kuuendeleza ufalme. Na Marko hapa anatupatia mfano wa jinsi ambavyo tunapaswa kutumika, hatupaswi kuwa tunaangalia viti vizuri zaidi mbinguni kama vile wanafunzi walivyokuwa wakijaribiwa. Bali tufuate mfano wa Kristo ambaye kwa hiari alijitoa kama sadaka kwaajili ya wengine, na huo ndio mfano tunaopaswa kuufuata.

— Dr. Simon Vibert

Kwasababu hii basi tunafikiri nini juu ya namna uongozi wa kiutumishi ambao Yesu anauamrisha unavyoonekana. Tunaona katika vitabu vya injili zingine jinsi Yesu alivyoonyesha uongozi wa namna hiyo. Kitu cha kwanza ambacho tunaona alichokifanya wakati alipokutana na watu wa kila aina na wenye matatizo yao ni kwamba aliwasikiliza vizuri sana. Anakutana nao kule waliko. Na anakuwa makini kwa mahitaji yao katika maisha yao, na katika mahitaji ya hisia zao katika maisha; na anasikiliza wanavyomsema, siyo tu katika maneno yao. Kwahiyo, kwa mfano huu tunavyoweza kuona katika ujumbe wa Marko alipokutana na baba ambaye mtoto wake amesumbuliwa kwa miaka mingi na pepo wachafu, kiasi kwamba anajikata mwenyewe, na hasikii kwamba ana matumaini tena. Na anasema tafadhali “nisaidie kwa kutokuamini kwangu”, kwahiyo badala ya kumfunga, Yesu anamwitikia, na anamponya mtoto. Na halafu tunaona habari njema kama kitu kinachotupwa hewani, na tunajiuliza Yesu anakwenda wapi? Yesu anakwenda Yerusalemu kutoa uhai wake kwaajili ya wafuasi wake, kulipa kwaajili ya dhambi zao. Huu usemi wa upendo wa kujitoa ambao unaweka kando utukufu kwaajili yake, katika wazo la utamaduni wa siku zile, na baadaye kuyatoa maisha yake kwaajili ya wafuasi wake. Kwahiyo huu ni mfano wa upendo Yesu aliouonyesha katika mahubiri yake, jinsi alivyowajali na kuwasikiliza watu ambao alikutana nao, na baadaye anakwenda wapi, Yerusalemu kuyatoa maisha yake. Huo ndiyo uongozi wa kitumishi.

— Dr. Greg Perry

Pamoja na matumaini ya Masihi wa Wayahudi katika mawazo yetu, sasa tufikirie mwitikio ambao Marko alitaka wasomaji wake wachukue kama kipaumbele cha utambulisho wa Yesu aliye Kristo.

Mwitikio Sahihi

Yesu alifundisha kwamba wafuasi wake wanaweza kupata mateso. Wangekutana na upinzani katika jamii. Watapambana na migogoro katika familia zao. Watajaribiwa na kunyanyaswa na uwezo wa pepo wachafu. Watateswa, na wengine wanaweza kuuwawa. Lakini alihitaji uaminifu na uvumilivu wao. Sikiliza jinsi Yesu anavyomalizia wazo hili katika Marko 12:30:

Nawe mpende Bwana Mungu wako kwa moyo wako wote, na kwa roho yako yote, na kwa akili zako zote, na kwa nguvu zako zote (Marko 12:30).

Hapa Yesu alirejea katika Kumbukumbu la Torati 6:5 ili kusisitiza ujumla wa madai kwa maisha ya watu wake. Ni lazima tujitoe kwa Mungu katika kila kipengele jinsi tulivyo na katika maisha yetu.

Kumfuata Yesu kunahitajika kujitoa kama dhabihu na mateso. Lakini bado inahitaji kujitoa kabisa kwake, na kuwa tayari kuishi katika njia ambayo dunia inaidharau kwaajili ya kujitoa kwake, na kuwa tayari kuishi katika njia ambazo dunia inadharau kwa ajili ya ufalme wake.

Kwa mfano mmoja, fikiria habari ya kijana mtawala tajiri katika Marko 10:17-31. Alikuja kwa Yesu akiuliza afanye nini ili aurithi uzima wa milele, na Yesu alimwambia auze vyote alivyonavyo awape masikini. Lakini matakwa ya Yesu yalikuwa makubwa kuliko kijana mtawala aliyoweza kuwa nayo, kwahiyo alienda zake akiwa amefadhaika. Yesu aliwaambia wanafunzi wake hili lisiwashangaze kwasababu ilikuwa “rahisi kwa ngamia kupita katika tundu la sindano kuliko tajiri kuingia katika ufalme wa Mungu”. Aliendelea kusema kuwa wafuasi wake wanapaswa kuwa tayari kuacha familia zao, miji yao, na walivyonavyo. Ni lazima waweze kuhiari kuteswa. Na hata pia wawe tayari kuuwawa kwa ajili yake. Kama Yesu alivyosema katika Marko 8:34-35:

Akawaita mkutano pamoja na wanafunzi wake, akawaambia, Mtu yeyote akitaka kunifuata na ajikane mwenyewe, ajitwike msalaba wake, anifuate (Marko 8:34-35).

Kwa njia moja au nyingine, aya hizi zinaonyesha kuwa kila mkristo ana msalaba wake. Lakini utukufu na baraka za wokovu ni zinastahili kujitoa kwetu.

Kwa upande mwingine, Yesu alisema chukua msalaba, lakini kuna wakati mwingine katika maisha ya Petro aliangalia katika mikono yake na badala yake aliona upanga. Alikata sikio la kuhani mkuu. Unaona kuwa jambo hili limekuwa shida ya kanisa kwa karne yake, je tutumie upanga au msalaba? Je tufuate njia ya werevu wa kibinadamu au busara ya kibinadamu? Au tujitoe kufa binafsi kwa kujikana sisi wenyewe na kumfuata Yesu? Na Yesu alikuwa wazi kwamba utukufuambao Mungu aliutoa kupitia mwanae, unapatikana tu kupitia njia ya msalaba, kufuata baada ya njia ya Yesu. Kwahiyo swali si kwamba ni namna gani tunaweza kufikia mwafaka, lakini kwa kweli tunawezaje kumfuata Yesu? Na kama watu wanaojitoa kwa kusudi hilo, kama wakielewa kwamba njia ya Yesu ni njia ya msalaba, na kumfuata Yesu ina maana kufa mwenyewe na kuishi kwake, na kwahiyo swali la kufikia muafaka au kutoafikiana, ni umoja au mafarakano, mambo haya huwa yanajitatua menyewe kwa namna kubwa ili mradi tunaulenga msalaba na asili ya maisha ya kikristo.

— Rev. Michael Glodo

Uanafunzi ni njia ngumu. Kwa kweli kufuatana na Yesu, kuuingia ufame wa Mungu ni vigumu kama tutafuata njia na uwezo wetu wenyewe kufanya hivyo. Lakini sikiliza jinsi Yesu alivyowatia moyo wanafunzi wake katika Marko 10:27:

Yesu akawakazia macho, akasema “kwa mwanadamu haiwezekani, bali kwa Mungu sivyo; maana yote yanawezekana kwa Mungu. (Marko 10:27).

Hatuna nguvu ya kumtii Yesu kwa njia ya asili anavyotaka. Lakini Mungu anaweza kutufanya tumtii. Na anatumia uwezo ndani yetu ili ahakikishe kwamba tuingie katika ufalme wake.

Jambo moja baya kabisa tunaloweza kulifanya ni kutafuta kukua katika Kristo, na kufanywa watakatifu, na kukua katika utakatifu na haki, bila nguvu za Roho Mtakatifu. Hilo halimfurahishi Mungu aliyetuokoa na baadaye kufanywa watakatifu. Kwahiyo kazi ya Roho, na nguvu ya Roho, ni ya muhimu kabisa kwa uzuri wowote utokao katika maisha yetu, na ukuaji wa namna yoyote ile katika maisha yetu. Jambo la kushangaza ni kwamba, kama Yesu alivyo mfano katika ubinadamu wake, hilo ndilo tunaloliona katika maisha yake. Roho mtakatifu huja na kufanya kazi katika maisha ya Kristo, kumwezesha na kumpa nguvu na kumwongoza, kumweka wakfu kwenye ubatizo wake katika mwanzo wa huduma yake, hata kabla ya hapo, kumleta bikira kwa utungaji wa mimba na tukawa na Mungu kuwa mwanadamu. Tunamwona Roho anamwongoza nje katika jangwa akajaribiwe. Roho anakuja na kumtumikia Yesu. Roho anamtia nguvu katika kazi yake Kristo. Hivyo ni kazi ya kuwezeshwa iliyo ndani ya maisha ya wafuasi wake Kristo.

— Dr. K. Erik Thoennes

Marko alitaka wahusika wake wa mwanzo huko Rumi wajue kwamba mateso yao ilikuwa alama ya kweli kwamba walikuwa wafusi wa kweli wa Kristo. Ilikuwa sehemu ya mpango wa Yesu kwa ufalme wake. Na Marko alitaka wasomaji wake watiwe moyo kwa ukweli huu. Aliwataka wawe na uhakika kuwa Mungu angewapa nguvu ya kuvumilia katika magumu, kama alivyomwezesha Yesu, ili waweze kukabiliana na mateso kwa matumaini zaidi.

Yesu bado analeta ufalme wake pole pole, bado anatumia mateso ya watu wake kama njia ya mwisho na bado anatupa nguvu ya kuvumilia. Kupata mateso kwa Yesu kama sehemu ya ufalme wake kusitukatishe tamaa. Jambo hili linapaswa kutupa faraja na kutuhamasisha zaidi kuhusu kuishi kwa matumaini ndani ya Kristo. Tunapata mateso kwasababu sisi ni watumishi wake. Na tuna hakika siku moja mateso yetu yatakuwa zawadi na baraka zaidi. Baraka ambazo ni zaidi ya kufidia magumu tunayoyavumilia sasa.

Kipengele cha pili cha utambulisho wa Yesu tutakiangalia katika nafasi yake ya Mfalme mshindi ambayo italeta ufalme wa Mungu hapa duniani.

Mfalme Mshindi

Agano la kale linaweka wazi kwamba Masihi atakuwa wa ukoo wa Mfalme Daudi, na kazi hiyo itarudisha ufukufu wa kiti cha utawala wa Daudi juu ya Israeli milele. Tunaona hili linatabiriwa katika Zaburi ya 89,110 na ile ya 132, na ilitimizwa katika Marko 12:35. Kwahiyo, kila mara Yesu alipotambulika kama Kristo au Masihi, hali yake ya kifalme ilikuwa inathibitishwa ndani yake. Kwa mfano, hii ndiyo maana aliitwa “mwana wa Daudi” katika Marko sura ya 10:47-48. Na Yesu mwenyewe alidai wazi kuwa yeye ni Mfalme wa Kimasihi katika 14:61-62 aliposhitakiwa mbele ya baraza, na katika Marko 15:2 alipo shitakiwa na Pilato.

Tutafikiria vipengele vitatu vya nafasi ya Yesu kama Mfalme mshindi ambaye Marko amesisitiza. Tutafikiria ukweli kwamba Yesu alitangaza ufalme wake. Tutaona alivyoonesha uwezo na nguvu na mamlaka yake. Na tutaona kwamba aliwashinda maadui zake. Tuanze na ukweli kwamba Yesu alitangaza ufalme wake.

Ufalme Uliotangazwa

Kumbuka Marko alivyofupisha habari njema ya Yesu na huduma katika sura ya 1:14-15, ambavyo alitoa taarifa.

Hata baada ya Yohana kutiwa gerezani, Yesu akaenda Galilaya, akihubiri habari njema ya Mungu, akisema, Wakati umetimia, na ufalme wa Mungu umekaribia; tubuni, na kuiamini injili (Marko 1:14-15).

Kiini cha makusudi ya huduma ya Yesu kilikuwa ni kuhubiri na kuitangaza habari njema ya ujumbe wa ufalme wa Mungu kuwa ulikuwa karibu, na kwamba baraka zake zingetolewa kwa wale wote ambao wangelitubu na kuamni.

Yesu pia alitangaza ufalme wake kwa kufundisha siri zake kwa wanafunzi wake. Kusema kweli, hii ndiyo sababu mara kwa mara aliyoifundisha kwa mifano. Kuonyesha siri za ufalme kwa wale waliochaguliwa, wakati aliwaficha wale ambao hawakuchaguliwa. Sikiliza Yesu alichowaambia wanafunzi wake katika Marko 4:11-12:

Akawaambia, Ninyi mmejaliwa kuijua siri ya ufalme wa Mungu, bali kwa wale walio nje yote hufanywa kwa mifano, ili wakitazama watazame, wasione; Na wakisikia wasikie, wasielewe, Wasije wakaongoka, na kusamehewa (Marko 4:11-12).

Na bila shaka, Yesu mara kwa mara alifikiria ufalme wa Mungu. Kwa mfano, katika Mariko 10 alibaini wale ambao wangeurithi ufalme wa Mungu kwa urahisi, kama vile Watoto, na wale ambao kuingia kwao ingelikuwa vigumu kama vile matajiri.

Kipengele cha pili ambacho kinamwelezea Yesu kama Mfalme Mshindi, na tutakayo yataja ni pamoja na alivyouonyesha uwezo na mamlaka yake kama kichwa cha ufalme wa Mungu hapa duniani.

Uwezo na Mamlaka Yaliyodhihirishwa

Yesu alionyesha uwezo wa ufalme wake kimsingi kupitia miujiza aliyoifanya. Kwa mfano katika Marko 4:41 inayosema uumbaji ulitii amri zake. Na pepo wachafu mara kwa mara walimtambua kama mwana wa Mungu, kama tunavyoona sehemu kama Marko sura 1:24, 3:11, na 5:7. Uwezo wa Yesu ulikamilisha juu ya mambo ya asili na pepo wachafu ulionyeshwa kwa nguvu sana na kwamba yeye amekuja kuuleta ufalme wa Mungu hapa duniani. Na jambo hilo ni kweli kuhusu uponyaji wa kimiujiza. Baraka za ufalme zinajumuisha afya kwa watu. Kwahiyo wakati Yesu alipowaponya watu, alikuwa akigawa baraka za ufalme kwao, kufuatana na fadhila zake za kifalme

Yesu alifanya miujiza pengine kwasababu tatu: moja anataka kuonyesha huruma zake, huruma za Mungu kwa watu wanaougua. Kwa hiyo anawaponya watu kwa sababu amevutwa na huruma, alivutwa na masikikitiko kwaajili yao. Anataka kukutana na mahitaji yao, lakini katika kufanya hivyo, anatangaza pia yeye ni nani, kwamba yeye ni Masihi na analeta ufalme wa kuokoa. Kwahiyo miujiza ni ubao wa alama kwa utambulisho wake, sio tu kwamba yeye ni Mungu kwa hiyo anaweza kufanya mambo hayo, lakini anaonyesha yeye ni Masihi. Na kwahiyo kipengele cha tatu ni kwamba ukombozi wa Kimasihi umekuja. Wakati ulioahidiwa na Mungu umevunja katika historia na sasa tunarudi nyuma na tunaviringisha kurudisha nyuma laana ambayo inaleta magonjwa, na kwahiyo anawaponya watu. Mapungufu kwa chakula na vinywaji, kwa hiyo analeta chakula na mvinyo tele na kwahiyo miujiza inaleta mabadiliko ya Mungu katika historia kwasababu yeye ni Masihi na huo ndiyo ujumbe wake aliouleta katika maisha yetu.

— Dr. John McKinley

Badala ya kufanya miujiza, Yesu alionyesha nguvu na mamlaka yake ya kifalme kwa njia zingine. Kwa mfano, katika Marko 1:16-20, Yesu aliwaita kwa ujasiri wanafunzi wake kuacha miji yao, familia, na biashara ili kumfuata yeye. Hakutoa tu ushauri wa busara, bali pia alihitaji mwitikio wenye kubadilisha maisha ya watu wote. Na kusema kweli hii ni amri sawa na anayompa mtu anapoisikia habari njema, na anaendelea kutegemea mwitikio sawa. Kila mwanadamu anawajibika kumtii Yesu, kuyatoa maisha yake kwake na kumfuata popote atakapomwongoza.

Pengine mfano wa kukumbukwa zaidi wa mamlaka ya Yesu ni wakati ule alipo samehe dhambi za aliyekuwa amepooza katika Marko 2:3-12. Kwa kipindi hiki watu wengi walijua ya kuwa ni Mungu tu ndiye anayeweza kusamehe dhambi za watu. Lakini la kushangaza ni kwamba, Yesu hakumwambia yule mtu aombe msamaha kutoka kwa Mungu, kwa mamlaka yake alisamehe dhambi za mtu huyo. Kwa matokeo hayo, kauli hiyo haikuwa tu uhakika wa msamaha wa mtu huyo, lakini kwaajili ya mamlaka ya Yesu ya kifalme. Kwa kusamehe dhambi za mtu huyo, Yesu alionyesha kwamba anayo mamlaka ya kimungu ya kutoa haki katika ufalme wa Mungu. Na kwa kumponya mara moja mtu huyo baada ya kumsamehe, Yesu aliwahakikishia kwamba ujumbe wake kweli ulitoka kwa Mungu.

Na bila shaka, mamlaka ya Yesu kusamehe dhambi ni moja wapo ya sababu kuu ya kumfuata yeye. Kupitia yeye, dhambi zetu zinaweza kufutwa, kwahiyo tunaweza kupatanishwa na Mungu. Badala ya kuwa maadui wake, tunaweza kuwa raia wa ufalme wake, na kupata baraka zote za milele ambazo huja na ufalme huo.

Kipengele cha tatu cha nafasi ya Yesu kama Mfalme aliyeshinda, tutakalotaja ni kwamba aliwashinda maadui zake.

Maadui Walioshindwa

Yesu alikuwa na maadui wengi sana wakati wa maisha yake: Viongozi wa Kiyahudi ambao walimpinga, na wale wasioamini waliomkataa, mapepo aliowatoa, na maadui wengine vile vile. Na katika kila tukio alipambana na madui zake na aliwashinda. Aliyashinda mabishano yao; alikwepa mipango yao mibaya. Aliwafungua watu katika kukandamizwa kwao. Aliitumia mipango yao mibaya kutimiza makusudi yake, ni yeye tu aliyehiari kumsulibisha kwenye msalaba ili awe upatanisho kwa ajili ya dhambi za watu wote. Ushindi wote huu uliwahakikishia kwamba Yesu kweli alikuwa Masihi, wa ufalme wa Daudi ambaye amekuja kuuleta ufalme wa Mungu hapa duniani.

Mkusanyiko mmoja wa maadui ambao Marko ameutaja mara kwa mara ulikuwa ule wa pepo wachafu. Kusema kweli Marko aliweka msisitizo zaidi uwezo wa Yesu juu ya pepo wachafu na vikosi vya shetani kuliko mwandishi mwingine wa habari njema alivyofanya. Marko aliwaelekeza zaidi wasomaji wake kuhusu kuwadhibiti pepo wachafu.

Kwa Marko, mgogoro huu kati ya Yesu na pepo wachafu unadhahirisha kwamba Yesu alikuwa ameleta ufalme wa Mungu. Uwepo wa ufalme haikuashiria kuishi kwa amani bila mapambano. Kinyume chake iliashiria kwamba ufalme wa Yesu umekuja kufanya vita na badaye kuzishinda nguvu za ufalme dhaifu za pepo wachafu wote. Kwa wakristo wa Rumi, hii ilimaanisha kwamba mateso yao yalikuwa sehemu ya vita vya kiroho. Ingawa wanaweza kukandamizwa na kuteswa kwa muda, walikuwa bado upande wa ushindi, na siku moja watakuwa na ushindi kamili. Na hilo ni kweli hata kwetu sisi leo.

Lakini kama ilivyokuwa jambo la kushangaza kwa uwezo wa Yesu juu ya pepo wachafu, ushindi wake mkuu ulikuwa juu ya kifo chenyewe, ambacho Paulo alikiita “adui wa mwisho” katika 1 Wakorrintho 15:26. Kama tulivyoona kabla ya Yesu kufa alirudia kuwafundisha wanafunzi wake kuwa kifo chake kilikuwa njia ya kuelekea kwenye ushindi. Kifo kilikuwa adui. Lakini Yesu angelishinda na kutumia adui huyo kwa makusudi yake. Kama kwa mfano mmoja tu, sikiliza jinsi Yesu alivyowahakikishia wanafunzi wake wakati wa chakula cha mwisho katika Marko 14:24-25:

“Akawaambia hii ndiyo damu yangu ya agano, imwagikayo kwa ajili ya wengi.” Amini, nawaambia ninyi, Sitakunywa tena kabisa uzao wa mzabibu, hata siku ile nikapokunywa kwa upya katika ufalme wa Mungu (Marko 14:24-25).

Kama mchungaji mpole, Yesu aliahidi kuwa mbali na kukatishwa tamaa. Kifo chake kingekuwa Agano la Mungu, ushindi juu ya dhambi na matokeo yake. Yesu pia aliahidi kwamba chakula hiki si cha mwisho bali angelishiriki na wanafunzi wake tena wakati wa ufalme wake. Pamoja na kwamba kuna mambo ya kutisha ambayo yanakaribia kutokea — kukamatwa kwake, kujaribiwa, kuteswa na kufa atakunywa tena pamoja nao wakati wa ufalme wake utakapo kamilika katika utukufu wake. Kutoka kwa wasomaji wa kwanza wa Marko katika ulimwengu wa kale kwa kanisa tangu miaka mingi iliyopita, kushiriki kwetu katika meza ya Bwana inatukumbusha kwamba ushindi wa Kristo badaye utayashinda mateso yetu yote. Siku moja, tutapewa zawadi kwa kufurahia chakula pamoja na Yesu mwenyewe.

Katika mateso yake, kifo, na kuzikwa, Yesu alikiruhusu kuwa na nguvu juu yake kwa muda tu, ili kwamba aweze kutukomboa kutoka katika dhambi. Lakini hakubaki chini ya uwezo huo. Katika kufufuka kwake, alishinda kifo, kuwahakikishia juu ya mashaka yote kwamba yeye ni Kristo, Masihi wa Kifalme aliyetumwa na Mungu kuurudisha ufalme wake hapa duiani.

Lakini kama Yesu alikuja kuwa mfalme, je hiyo ilimaanisha kwamba alishindwa? Swali hili lazima liliwasumbua wahusika wa Marko walioteswa, kama linavyowasumbua wakristo wengi katika kila karne. Baada ya yote, hatumwoni Yesu akitawala hapa duniani katika mwili. Inaonekana kama alimaliza yote ambayo masihi wa kifalme aliyotakiwa kuyafanya.

Katika habari njema ya Marko, nusu ya kwanza ya habari yake njema, ufalme wa Yesu umesisitizwa kwa nguvu sana, kwahiyo Yesu anaonyesha kuwa ana nguvu dhidi ya magonjwa. Anaonyesha kwamba ana nguvu dhidi ya tabia ya asili. Anaonyesha kuwa ana uwezo wa kuwakusanya wanaomfuata. Na mambo yote ambayo ungetegemea Mungu mfalme kuyafanya. Lakini tunashangaa kwamba wanafunzi wake wanapata shida kuelewa, hasa katika habari njema ya Marko, ni wakati ule Yesu alipotangaza, au kuthibitisha kuwa ni mfalme, na sasa inaeleweka polepole katika akili zao, na baadaye wanaendelea kusema kwamba atakataliwa, na kuwa atateswa na kwamba atakufa. Na mwanzo kabisa, nafikiri, ilikuwa vigumu sana kulielewa wazo hilo kwamba mfalme atakuja kutoka katikati yao kama mmoja anayehudumia watu kiroho, kwa kweli, kwa faida ya mawazo ya nyuma, tukiangalia nyuma kwa utabiri wa kuja kwa mfalme, unaweza kuweka pamoja vifungu kama cha Isaya 53 ambacho kinamzungumzia mfalme anayekuja, lakini pia ambaye atateswa na kufa. Na Yesu aliamini kwamba alikuwa akifanya hivyo ili kulipa gharama ya fidia kwaajili ya dhambi za wanadamu, na kwamba katika msalaba ataweka kando enzi yake ili kwamba aweze kupatanisha kwaajili ya dhambi za wanadamu. Lakini bila shaka, hiyo siyo mwisho wa habari yote kwasababu baadaye Kristo alifufuka kutoka kwa wafu na alitukuzwa mpaka mbinguni, na sasa anashughulikia nafasi ya Mfalme juu ya uumbaji wote na atarudi tena kama hakimu wa walio hai na waliokufa.

— Dr. Simon Vibert

Yesu hakuwa aina ya Masihi kama watu wengi walivyotegemea katika karne ya kwanza, na siyo aina ya Masihi kama watu wa leo. Aliishi maisha ya mateso na ya utumwa, na anawaita watu wake kufanya hivyo. Katika mfano wa mpanzi na punje ya mbegu ya haradali katika Marko 4, Yesu aliwafundisha wafuasi wake kwamba watasumbuliwa kwa kuteswa, na itaonekena kama kwamba ufalme wake unaweza kushindwa.

Lakini alifundisha pia kwamba ufalme unachipuka na kuzaa matunda, na unapokelewa kwa utii. Kwa hiyo, watu wanapomfuataYesu, wanaingia katika ufalme wa Mungu.

Lakini ufalme wa Mungu umefunikwa kwa watu watazamiao ufalme wa kimwili. Ufalme wa Mungu unakuja polepole, na pia unapingwa. Lakini baadaye, ufalme wa Mungu utakuja kwa ukamilifu wote. Kama Yesu alivyosema katika Marko 4:22:

Kwa maana hakuna neno lililositirika, ila makusudi lije likadhihirika, wala hakuna lililofichwa, ila makusudi lije likatokea wazi (Marko 4:22).

Ujumbe wa Marko kwa wahusika wake wa kwanza na hata kwetu sisi uko wazi. Ufalme wa Mungu unakua kiajabu, ukipambana na mateso, ukiteswa na maadui. Lakini pia ufalme wa Mungu unakuwa kwa uhakika kuendana na mpango wa Mungu. Ufalme wa Mungu pamoja na huduma ya Yesu haviwezi kuzuiliwa. Siku moja, Yesu atarudi kumalizia alichokianza. Mwisho atamaliza kabisa na kuwashinda maadui zake, na sisi tutatukuzwa, na kuingia hali ya mwisho wa uzima ambao hautafika mwisho. Kwa wakati huo, hapatakuwa na unabii wa Agano la Kale usiokua umetimizwa. Atakuwa ametimiza kila unabii.

HITIMISHO

Katika somo hili tumefikiria sana kuhusu ujumbe wa habari ya injili ya Marko katika lengo lake, wapokeaji wake wa kwanza na kusudi la kuandika kwake. Tumechunguza pia muundo wa kitabu na yaliyomo katika ujumbe wa Marko, na tumeangalia katika utunzi au muktadha wake. Utambulisho wa Yesu kama mtumishi anayeteseka na mfalme aliyeshinda ni sehemu ya maelezo ya kusudi la Marko. Kama tutaisoma habari njema hii katika mawazo, tutaona kwamba tumemwelewa Marko kwa ukamilifu wake. Na kwamba tutayafanyia kazi haya katika maisha yetu katika ulimwengu huu wa kisasa.

Habari njema ya Marko inatupatia nuru ya pekee kuhusu tabia ya Yesu na hududuma yake ambayo kila mara inasisitizwa katika injili zingine. Inatuonyesha kama mwenye nguvu, Yesu kwa hiari alichukua nafasi ya mtumishi anayeteseka. Marko anatuita kwa miitikio mbalimbali kwa mwitikio wa Bwana wetu. Yesu anatutaka tunyenyekee na kwa mshangao, tukimsikiliza katika ukimya wake, na kuitikia katika maneno yake kwa mwitikio wa utii wa kweli. Anaaka tuwe tayari kuteseka kwaajili ya ufalme wa Mungu, kama vile Yesu alivyofanya. Na anataka tutiwe moyo, tukijua kwamba Yesu alipowashinda maadui wake kupitia msalaba, alilinda ushindi kwa ajili yetu. Ni katika matumaini hayo tunavumilia mpaka siku Yesu atakaporudi katika utukufu kutupa sisi ushindi huo.

WAANDAAJI WA SOMO

**Dr. Pete Alwinson (Mwongozaji)** ni Mkurugenzi Mtendaji wa huduma iitwayo FORGE: City Wide Ministry to Men with Man in the Mirror. Pia ni mchungaji mwanzilishi wa kanisa liitwalo Willow Creek Presbyterian Church (PCA) huko Winter Springs, FL, ambapo alitumika kama mchungaji mkuu kwa miaka 26. Dr. Alwinson alipokea shahada yake ya uzamili M.Div. kutoka chuo cha Trinity Evangelical Divinity School na D.Min. kutoka chuo cha Reformed Theological Seminary. Yeye ni mhdhiri mwandamizi katika chuo cha Reformed Theological Seminary, Mjumbe wa Bodi ya Key Life Network, na mwandishi wa *Kama Baba, Kama Mwana: Namna ya Kujua Mungu kuwa ni Baba Hubadilisha Watu*.

**Dr. Richard Bauckham** Ni msomi wa Agano Jipya na mwandishi na Mkufunzi Mstaafu, Chuo Kikuu cha ST. Andrews, Scotland

**Dr. David Bauer** Ni mkuu wa shuleyakutafsiri Maandiko ya Biblia pamoja naRalph Waldo Beeson Mkufnzi wa Mafunzo ya kujisomea Biblia kule Asbury Theological Seminary.

**Dr. Steve Cowan** ni Mkurugenzi na Mshirika wa kituo cha Huduma ya utetezi na Profesa Mshirika wa falsafa na Utetezi,Birmingham Theological Seminary.

**Dr. Dan Doriani** ni Makamu wa Raisi wa mikakati na miradi ya kitaluma na Mkufunzi wa Theolojia, Covenant Theological Seminary.

**Dr. Matt Friedeman** ni Mkufunzi wa Uinjilisti na Ufuasaji, Wesley Biblical Seminary.

**Rev. Michael Glodo** ni Mkufunzi Mwandamizi wa Mafunzo ya Biblia, Reformed Theological Seminary, Orlando, Florida.

**Dr. John McKinley** ni Mkufunzi Mwandamizi wa Mafunzo ya Biblia na Theolojia, Talbot Shule ya Theolojia.

**Dr. Jonathan Pennington** ni Mkufunzi Mwandamizi wa Ufasiri wa Agano Jipya na Mkurugenzi wa utafiti na mafundisho ya Biblia, Seminari ya Theolojia za Kibaptisti.

**Dr. Greg Perry** ni Makamu wa Raisi wa Mikakati ya miradi kwenye huduma za Milenia ya tatu (Third Millennium Ministries) (Zamani alikuwa Mkufunzi Mshirika wa Agano jipya na Mkurugenzi wa mipango, Covenant Theological Seminary).

**Dr. Robert Plummer** ni Mkufunzi Mwandamizi wa Tafsiri za Agano Jipya, Southern Baptist Theological Seminary.

**Dr. David Redelings** ni Mkufunzi wa Agano jipya huko Bethel Seminary.

**Dr. Thomas Schreiner** ni Mkufunzi wa Tafsiri za Agano jipya na Mshirika Mkuu wa kutafsiri Maandiko, The Southern Baptist Theological Seminary.

**Dr. K. Erik Thoennes** ni Mkufunzi wa Mafunzo ya Theolojia, chuo kikuu cha Biola na Talbot shule ya Theolojia na ni Mwenyekiti Mafunzo ya Biblia na Theolojia katika kitengo cha Theolojia.

**Dr. Steven Tsoukalas** Ni Mkufunzi Mwandamizi wa Utetezi na fikra za Kikristo, Wesley Biblical Seminary.

**Dr. Bill Ury** ni Mkufunzi wa Utaratibu wa Historia ya Theolojia, Wesley Biblical Seminary.

**Dr. Simon Vibert** ni Kasisi wa zamani wa Kanisa la Mtakatifu Luka, Wimbledon Park, UK, na kwa sasa ni Makamu wa Mkuu wa Chuo cha Wycliffe Hall, Oxford, na Mkurugenzi wa shule ya Mahubiri.

**Dr. Peter Walker** ni Mkufunzi wa Mafunzo ya Biblia, Trinity School for Ministry (zamani alikuwa Mkufunzi katika Mafunzo ya Biblia na makamu wa Mkuu wa Chuo kule Wycliffe Hall, Chuo kikuu cha Oxford).

**Dr. Ben Witherington** ni Mkufunzi wa tafasiri za Agano jipya, Asbury Theological Seminary.